ועדת הפנים והגנת הסביבה, כנסת 19, פרוטוקול מספר 156, 2013-12-17 11:00

מירי רגב: בוקר טוב לכולם, אני פותחת את הוועדה המשותפת של ועדת הפנים וועדת המשנה למוכנות בעורף של ועדת החוץ והביטחון בראשותו של חבר הכנסת אלי ישי.

מירי רגב: אנחנו פותחים החל מהיום סדרה של דיונים עד אמצע פברואר, בעזרת השם.

מירי רגב: באמצע פברואר נגיש דוח מסודר ומשותף של הוועדות לראש הממשלה, לחברי הכנסת ולשרי הממשלה הרלוונטיים.

מירי רגב: לא נצליח בדיונים האלה לכלול את כל המרכיבים.

מירי רגב: יש הרבה מאוד נושאים שאנחנו רוצים להתעסק בהם.

מירי רגב: מן הסתם ניקח רק את הנושאים הרלוונטיים לשתי הוועדות - ועדת הפנים וועדת המשנה למוכנות העורף של ועדת החוץ והביטחון.

מירי רגב: גם פה ניקח 4 נושאים שבהם נעסוק ועליהם נגיש את הדוח.

חנין זועבי: הדוח עוסק בנושא של הסערה.

מירי רגב: בוודאי.

מירי רגב: הדוח יתעסק רק בעניין נזקי הסופה והשלכותיה.

מירי רגב: הנזקים של הסופה לא נעלמו מעיני חברי הכנסת.

מירי רגב: ברור לנו לחלוטין שאזרחים רבים עדיין סובלים מכך שהם לא מחוברים לחשמל.

מירי רגב: ברור לנו לחלוטין שאנשים ותושבים בתוך ירושלים לא יכולים לצאת מבתיהם ועדיין נצורים בגלל כמויות השלג.

מירי רגב: אנחנו כבר יודעים על כמה אנשים מתל אביב שלא הצליחו להגיע לדיון הזה משום שהם נתקעו בדרך.

מירי רגב: ירושלים נצורה במשך 4 ימים.

מירי רגב: בעידן של היום לא נראה לי הגיוני.

מירי רגב: ברור שצריך לבדוק מה נעשה נכון, מה לא נעשה נכון.

מירי רגב: הבוקר התראיינתי באחת מהתכניות.

מירי רגב: זוג קשישים היו 6 ימים בלי חשמל ובלי חימום.

מירי רגב: הם אמרו שהם מבינים שזה המצב.

מירי רגב: טוב שאחרי שהם פנו לתקשורת חיברו אותם לחשמל ולחימום.

מירי רגב: תיכף אני אגיד מה הגופים עושים.

מירי רגב: צריך להגיד שהיו בעיות.

מירי רגב: אי אפשר להגיד שלא קרה כלום, הכל בסדר ואנחנו עוברים לסדר היום.

מירי רגב: לא, אנחנו לא נגיד את זה.

מירי רגב: אנחנו כאן שנינו, ועדת המשנה של אלי ישי וועדת הפנים, כי אנחנו מבינים שיש דברים שצריכים לטפל בהם ברמה המערכתית וברמה הנקודתית.

מירי רגב: נכון, מדובר פה בסופה נדירה בעוצמתה שגם המכון והשירות המטאורולוגי לא צפה את עוצמתה.

מירי רגב: דרך אגב, כבר ביום רביעי אפשר היה לדעת שיהיו כמויות של שלג.

מירי רגב: תיכף נתייחס גם לזה.

מירי רגב: לא צפו את העוצמה של הסופה.

מירי רגב: גם בעולם המערבי ובעולם אנחנו מכירים איך נערכים לסופות, אנחנו יודעים על מאות ואלפי אנשים שמנותקים במשך ימים מחשמל.

מירי רגב: כולנו מכירים מה קורה בעולם.

מירי רגב: אנחנו לא רוצים לשפוך את התינוק עם המים.

מירי רגב: אין לנו כאן שום כוונה לקיים ועדת חקירה.

מירי רגב: אני גם התנגדתי לוועדת החקירה הפרלמנטרית שהציע יושב-ראש האופוזיציה.

מירי רגב: אין מקום להקים ועדת חקירה פרלמנטרית.

מירי רגב: מבקר המדינה הודיע שהוא הולך לפתוח בחקירה.

מירי רגב: טוב הוא עשה, כי זה תפקידו של מבקר המדינה.

מירי רגב: ראש הממשלה קבע שהמל"ל יבדוק את העניין הזה כגורם על מערכתי.

מירי רגב: טוב עשה ראש הממשלה.

מירי רגב: בדיוני הוועדות העניינים והמקצועיים ידונו בנושאים שעלינו לטפל בהם, עם הנגזרות וההשלכות.

מירי רגב: אחר כך כל ועדה תמשיך לטפל.

מירי רגב: אני מתארת לעצמי שגם בוועדות אחרות.

מירי רגב: אני יודעת שבמקביל אלינו נעשית כרגע ישיבה של ועדת הכלכלה בנושא התשתיות, וטוב שכך.

מירי רגב: כל ועדה וכל ארגון יעשה את הנושאים הרלוונטיים לו.

נחמן שי: ממש לא.

מירי רגב: רגע, תיכף אני אגיד על מה כן צריך לעשות.

מירי רגב: אני מתארת לעצמי שגם אתה תדבר על זה.

מירי רגב: יעשו את הוועדות הרלוונטיות.

מירי רגב: אנחנו צריכים להבין שבאירוע כזה מישהו היה צריך לתכלל את העבודה.

מירי רגב: אנחנו מדברים כל הזמן על גוף מערכתי.

מירי רגב: מכיר את זה נחמן, כי נחמן עשה דוקטורט בעניין הזה, בעניין ההסברה.

מירי רגב: אפשר להשית את העקרונות גם על תפקוד הגופים והארגונים, אם גוף על צריך היה להתעסק עם זה, מי הגוף הזה.

מירי רגב: ברור לכולנו שיש גוף אחד כזה שנקרא רח"ל - רשות החירום הלאומית.

מירי רגב: אני ארצה לשמוע ממנכ"ל המשרד להגנת העורף אם קיים רח"ל, כמה תקנים יש ברח"ל, מה הסמכות של רח"ל, את מי היא יכולה להפעיל.

מירי רגב: אם יש ארגון עם אחריות בלי סמכות זה לא שווה כלום.

מירי רגב: אנחנו נקיים דיון אחד נקודתי רק בסוגיה של האחריות והסמכות.

מירי רגב: זה לא יהיה בדיון הזה.

מירי רגב: בדיון הזה נשמע סקירות של 4 משרדים.

מירי רגב: לאחר מכן ניכנס לדיוני עומק.

מירי רגב: אחד הדיונים העיקריים יהיה בעניין הסמכות והאחריות.

מאיר פרוש: משרדים בלי עירייה?

מירי רגב: גם עיריות.

מירי רגב: עירייה כפופה בסוף למשרד שנקרא משרד הפנים.

מירי רגב: גם משרד הפנים יציג פה.

מירי רגב: אחד הנושאים החשובים שנעסוק בהם בוועדה המשותפת הוא בשאלת הסמכות והאחריות, כי אני רואה פה מחדל.

מירי רגב: אני חייבת להגיד שזה ברמת מחדל שלא היה כאן גוף מתכלל.

מירי רגב: כל גוף עשה את מה שהוא יודע לעשות בצורה הכי טובה שיכולה להיות.

נחמן שי: הנה יצא הציטוט של מירי רגב: "היה מחדל".

מירי רגב: מחדל בתכלול הגופים.

נחמן שי: אני עוד לא אמרתי מחדל.

מירי רגב: זה מה שאמרתי.

מירי רגב: כל גוף עשה את מה שהוא יודע לעשות.

מירי רגב: לא היה כאן גוף מתכלל.

מירי רגב: האם זה תפקיד המשרד להגנת העורף?

מירי רגב: האם זה תפקיד רח"ל?

מירי רגב: מה הסמכויות של המשרד?

מירי רגב: את זה אני ארצה לשמוע בדיון היום.

מירי רגב: הדבר השני שאנחנו נבדוק הוא איך כל משרד, בין היתר משרד הפנים, נערך לסופה הזאת, אם יש איזה שהוא פק"ל שאומר כיצד נערכים לסופה, מי מפעיל, איזה עיריות חזקות עוזרות לעיריות חלשות - במקרה הזה נזקקות - מי נותן אמצעים.

מירי רגב: ברור לנו שאי אפשר להיערך ל-100%.

מירי רגב: כיצד המשרדים הרלוונטיים נערכו לסופה?

מירי רגב: האם יש פק"ל עבודה?

מירי רגב: האם יש עבודת מטה מסודרת?

מירי רגב: כל משרד בהיבטים שלו.

מירי רגב: אחרון חביב זה חברת החשמל.

מירי רגב: אני מודה שפעם ראשונה הייתה שקיפות כזאת.

מירי רגב: יפה.

מירי רגב: זה חשוב, כי שקיפות זה חלק מהורדת חשש בקרב הציבור.

מירי רגב: צריך להגיד שיש פערים גדולים.

מירי רגב: עדיין אזרחים נמצאים בקור הזה.

מירי רגב: עדיין קשישים וילדים לא מחוברים לחשמל.

מירי רגב: הייתי רוצה לשמוע כאן כיצד נערכתם.

מירי רגב: עשיתם עבודה.

מירי רגב: אני רוצה להודות על כך לא רק לחברת חשמל, גם למשטרה, גם למד"א, גם לעיריות, גם לכל מי שעבד ופעל כדי להחזיר את החיים לשגרה.

מירי רגב: עדיין יש פערים.

מירי רגב: אנחנו צריכים ללמוד איפה הפערים והלקחים שאנחנו צריכים לעשות.

מירי רגב: בסיום דבריי אני רוצה להודות לראש הממשלה.

מירי רגב: אי אפשר לשפוך את התינוק עם המים.

מירי רגב: הוא קיים הערכות מצב.

מירי רגב: בהעדר רח"ל ובהעדר משרד מתכלל ראש הממשלה הוא זה שקיים את הערכות המצב, ראש הממשלה הוא זה שהנחה על פינוי הצירים, הצלת חיי אדם.

מירי רגב: ראינו אותו פעם אחת בחמ"ל.

מירי רגב: כשבדקתי אם הוא עשה את זה לפני כן, אז הוא עשה את זה לפני כן.

מירי רגב: יש כאלה שאוהבים את מה שפורסם, יש כאלה שלא אוהבים את זה, אבל אני חייבת להגיד שטוב עשה ראש הממשלה שהוא אישית, כולל בשישי שבת, דאג שהפעילו והביאו 2000 עובדים של חברת החשמל, שוטרים, כדי לעשות את כל מה שניתן להחזיר את החיים לשגרה.

מירי רגב: כאן צריך להגיד מילה טובה לראש הממשלה.

מירי רגב: צריך ללמוד מכאן את הלקחים ואת הפערים כדי שמצבים כאלה לא יחזרו.

מירי רגב: אני רוצה להעביר את רשות הדיבור לחבר הכנסת אלי ישי.

אליהו ישי: בוקר טוב לכולם.

אליהו ישי: אחרי התודות והערכה למי שעבד בשטח, ועבדו הרבה מאוד משרדי הממשלה, חברות וגם ארגונים וולונטריים כמו זק"א ועוד, צריך גם לתת הרבה הערכה לאנשים שמסרו את נפשם בשלג, עבדו, פעלו ועדיין פועלים ועובדים.

אליהו ישי: אני מוכרח לומר שהיו פה מספר כשלים.

אליהו ישי: אי אפשר לומר שהכל עבד כמו שאנחנו רוצים.

אליהו ישי: עובדה שאנשים רבים הם עד נכון לרגע זה בלי חשמל.

אליהו ישי: סתם הצעה טובה לחברת החשמל.

אליהו ישי: לכל מי שהיה בלי חשמל הרבה שעות, במיוחד כמה ימים - עשו את מסגרת הפיצויים הזאת גם במקומות אחרים – תנו פיצוי בכך שהם לא יצטרכו לשלם את החשמל החודש, או לפחות לתת להם לשלם מחצית מהסכום.

אליהו ישי: את זה תתנו לאותם אנשים שהיו 3,4,5 ימים בשלג וקפאו מקור בלי חשמל.

אליהו ישי: זאת הצעה טובה אליכם.

אליהו ישי: לא שזה יבוא מבית המחוקקים.

אליהו ישי: אני חושב שזה ייראה מאוד מאוד טוב.

אליהו ישי: לא יהיה לכם נזק כבד מזה, כי לא מדובר בכל הארץ, מדובר בכמה ישובים.

<אלי גליקמן: אפשר לחזק אותך?

אליהו ישי: אני אשמח אם תאמר פה הצהרה בעניין.

<אלי גליקמן: אנחנו מאוד נשמח, אבל ההחלטה היא של רשות החשמל.

<אלי גליקמן: זאת לא החלטה שלנו.

מירי רגב: זה מה שקורה שמפריטים.

מירי רגב: אתם רואים למה אסור להפריט את רשות החשמל ואת תאגידי המים.

אליהו ישי: קודם כל, אדוני המנכ"ל, זה שאתה שמח על כך זה כבר עוזר.

אליהו ישי: אנחנו נפעיל לחץ על הרשות.

נחמן שי: אל תשמיצי עכשיו את תאגיד המים.

מירי רגב: נחמן, דיברתי על הפרטות.

נחמן שי: זה לא שייך.

נחמן שי: יש לנו תאגיד מים שעבד יפה מאוד.

אליהו ישי: אני מאוד שמח שמנכ"ל חברת החשמל קיבל את ההצעה.

אליהו ישי: הוא כפוף לרשות.

אליהו ישי: אנחנו נבקש את זה מהרשות.

אליהו ישי: אני אבקש מהרשות, אתם תבקשו מהרשות.

אליהו ישי: זה באמת דבר מכובד וראוי.

אליהו ישי: נער הייתי וגם כמעט זקנתי.

אליהו ישי: אני די מנוסה ומכיר משרדי ממשלה שונים כבר שני עשורים ויותר.

אליהו ישי: אני חושב שבסופה שהייתה, שלא צפינו לה, היו מספר מערכות שהתקשו והציבור סבל סבל רב.

אליהו ישי: היו גם כשלים כאלה ואחרים.

אליהו ישי: אני אומר בצורה מפורשת שהוועדה הזאת לא באה לערוף ראשים או לחפש את האשמים, היא באה לגבש את ההמלצות ולהסדיר מערכות - יכולה להיות פה בעוד שבוע או בעוד שבועיים עוד סופה, אף אחד לא יכול לדעת – כך שהכל יהיה מסודר עד כמה שרק אפשר.

אליהו ישי: סופה זו סופה, אסון טבע זה אסון טבע.

אליהו ישי: אנחנו נשמע פה את כל המשרדים.

אליהו ישי: הוועדה שאני עומד בראשה עובדת כבר חודשים רבים על הסדרת האחריות והסמכות בעורף.

אליהו ישי: עמדת ועדת המשנה ידועה.

אליהו ישי: אנחנו גיבשנו אותה לראש הממשלה.

אליהו ישי: יש פה את הסמכויות של המשרד להגנת העורף במסגרת הדו- שיח וחילוקי הדעות שיש בין המשרדים - משרד ראש הממשלה, ביטחון, הגנת העורף, המשרד לביטחון פנים וכדומה.

אליהו ישי: לנו מאוד חשוב במסגרת הדיונים האלה שכל משרד, כל גוף יציג את ההישגים וגם את הכשלים שהיו.

אליהו ישי: זאת לא בושה.

אליהו ישי: חברים, זו לא ועדת חקירה ממלכתית שצריך לבוא עם עו"ד.

אליהו ישי: לי מאוד חשוב שאזרחי מדינת ישראל ירגישו ויבינו היטב שתפקידה של הכנסת לדאוג להם, והיא תדאג להם.

אליהו ישי: חשוב מאוד שכל הגופים שבאו לפה יבואו לפה בהמשך הדיונים, יהיו קשובים, ישמיעו את מה שיש להם להשמיע ואת מה שהם צריכים לתקן.

אליהו ישי: בסוף משרדי הממשלה השונים, רשויות וגופים כאלה ואחרים שיצטרכו לתקצב מתקציבם, לא יוכלו לעמוד במטלות הבאות בסופות אחרות אם משרד האוצר לא יסייע ולא יתקצב בתקציב תוספתי.

אליהו ישי: כשר לשעבר אני מכיר את מגבלות התקציב, מה יש לו, מה אין לו, מה הוא יכול, מה הוא לא יכול, מאיפה הוא יכול ולא יכול להוריד כסף.

אליהו ישי: כנ"ל משרדי ממשלה אחרים.

אליהו ישי: אין מנוס.

אליהו ישי: אם אנחנו רוצים להתמודד נכון וטוב בסופות הבאות אם יתרחשו עלינו בהיקפים כאלה, יותר או פחות – נקווה שלא - נהיה חייבים להיות ערוכים.

אליהו ישי: צריך להוציא פה כסף.

אליהו ישי: אני מדבר גם אל האוצר.

אליהו ישי: משרדי הממשלה יגידו מה שיש להם לומר.

אליהו ישי: תפקידנו לבקר, לפקח, להאיר , להעיר ולגבש המלצות מה צריך לעשות בעתיד.

אליהו ישי: אני מציע לכם לומר את כל מה שיש לכם לומר, כולל חוסרים בתקציב וצורך בתקציב תוספתי שאתם זקוקים לו.

אליהו ישי: מן הסתם אני לא מגלה פה דבר חדש, זה ברור לכולם.

אליהו ישי: אני באמת מקווה ומבקש שהדיון יהיה באווירה טובה.

אליהו ישי: זה מה שאנחנו מעוניינים לעשות.

אליהו ישי: לנו יש עניין רב שאזרחי מדינת ישראל יקבלו את השירות הטוב ביותר בהמשך, שהסופה הזאת שהולכת וחולפת תסתיים, שהנזקים וההשלכות שלה יסתיימו מיד.

אליהו ישי: יש לי פה מסמך לגבי הסמכויות של המשרד להגנת העורף.

אליהו ישי: אני אעדיף להתייחס ולדבר תוך כדי הדיון על מה שכתבתם ודיברתם.

אליהו ישי: אנחנו נרצה להיות מסוכרנים בעניינים האלה.

אליהו ישי: תודה רבה.

מרדכי יוגב: תודה רבה ליושבי-הראש, חברת הכנסת מירי רגב וחבר הכנסת אלי ישי.

מרדכי יוגב: אני רוצה לפתוח בהערכה רבה בתמצית ובקצרה לכל הגורמים שזו משימתם - משטרת ישראל, צה"ל חברת החשמל, מד"א כיבוי אש, רח"ל, גורמים כאלה ואחרים, עובדים ומתנדבים ברשויות והרבה אזרחים טובים שתרמו מהונם ומזמנם.

מרדכי יוגב: כולם עשו לילות כימים בסערה שפקדה אותנו כדי לחלץ אנשים ממצוקה ולהציל חיים.

מרדכי יוגב: אני מחזק את ידיהם של שני יושבי הראש.

מרדכי יוגב: הנקודה המרכזית לפני ההליכה לפרטים הקטנים וללקחים הקטנים היא חוסר ריכוז המאמץ המתכלל של מדינת ישראל בכוחות, במשימות ובמשאבים שיש לה.

מרדכי יוגב: ידענו ליישם את המאמץ הזה באמצעות הרשות לחירום לאומית במשרד להגנת העורף שכפופה למשרד הביטחון במצבי חירום מלאים ובמצבי חירום חלקיים, אבל לא ידענו באירוע הזה.

מרדכי יוגב: סביב יום חמישי אחר הצהריים התברר שהיקפי הסופה הצפויים גבוהים ממה שהוערך קודם.

מרדכי יוגב: כשבלילה בין חמישי לשישי אזרחים רבים, אלפים תקועים ברכביהם ויש מצוקה של ילדים קטנים וזקנים שקופאים מקור בבתים ביישובים נידחים פה ושם ובירושלים הבירה, היה צורך להבין את הדבר.

מרדכי יוגב: הם היו מנותקים מחשמל, מאור, מחום ומהיכולת לצאת.

מרדכי יוגב: היה על הממשלה לאשר מצב חירום חלקי כמו בשריפה בכרמל, לרכז בראשות שר הביטחון, השר להגנת העורף או השר לביטחון פנים, מי שהיה ראש הממשלה מטיל עליו את האחריות, חמ"ל - אנחנו יודעים לעשות את זה, יש לנו את זה, כולם פה מכירים את זה - להערכת מצב וריכוז כל משאבי המדינה.

מרדכי יוגב: כשראש עיריית ירושלים מבקש טובה מהרמטכ"ל ב-24:00 בלילה שבין חמישי לשישי - -

נחמן שי: ב-01:40.

מרדכי יוגב: הוא התקשר ב-01:40 על-מנת שהרמטכ"ל יעזור לו.

מרדכי יוגב: זה לא הפעלת כוחות של מדינה על משאביה באופן מאוחד.

מרדכי יוגב: כל גורמי התקשורת היו צריכים להירתם.

מרדכי יוגב: כשרשת ב' פותחת קו פתוח רק במוצאי שבת ב-22:00 ולא קו פתוח ביום חמישי ב-22:00, או לפחות ב-24:00 בלילה לאזרחים שהפלאפון שלהם הלך ונגמר ועוד יכלו להגיד שהם תקועים בשער הגיא עם 3 תינוקות באוטו ואחרי זה עוד הלכו ברגל עד שורש כדי שמישהו יאסוף אותם, זה לא הפעלת כוחות של מדינה.

מרדכי יוגב: הנקודה המרכזית, ואמרו אותה ברמז שני יושבי הראש, היא סמכות, כפיפות ואחריות של המשרד להגנת העורף.

מרדכי יוגב: היא חייבת להיות כפופה למשרד הביטחון.

מרדכי יוגב: זאת הנקודה המרכזית.

מירי רגב: למה למשרד הביטחון?

מירי רגב: אם זה משרד מעצמו, למה שהמשרד הזה?

מרדכי יוגב: זה לדיון הבא אצלך.

נחמן שי: את דיברת על אחריות וסמכות.

נחמן שי: תעבירי את כל הסמכויות.

מירי רגב: נכון, אבל למה למשרד הביטחון?

מירי רגב: בזמן מלחמה שר הביטחון צריך לדאוג למצרים, לסורים ולאיראן, מישהו אחר יטפל בעורף.

מרדכי יוגב: נתווכח על זה בדיון הבא.

מרדכי יוגב: היה תור זהב בתקופת השר מתן וילנאי כשר או כסגן שר.

מרדכי יוגב: התקדמנו שם גם במצבי חירום.

מרדכי יוגב: נתנו את המענה.

מרדכי יוגב: עכשיו זה כשל מערכתי.

מרדכי יוגב: אם הוא לא יקודם באירוע המלחמתי הבא הוא יעלה לנו בחיים.

מרדכי יוגב: יש לקבל החלטה, כמו שאמרתי, על הכפפת השר להגנת העורף כשר במשרד הביטחון.

מרדכי יוגב: אני לא מבזבז את זמנו של שר הביטחון מענייני סוריה או איראן.

מרדכי יוגב: הוא עוסק פה בהגנת העורף ובסדרי העדיפויות איפה לשים את כיפת ברזל, האם להגן פה, שם ועוד דברים.

מרדכי יוגב: עם כל הערכה לעובדי חברת החשמל וגם למשטרה, ויש לי הערכה, לקח זמן לחברת החשמל ולמשטרה עד יום ראשון לתכלל בין מחוזות.

מרדכי יוגב: אני יכול לספר לכם שמכוניות עלו ב-443 כי משטרת ירושלים לא ידעה להגיד למשטרת מודיעין לעצור אותם במכבים ולא לתת להם להיכנס.

מרדכי יוגב: כל 443 מלא במשך 3 שעות באנשים שמנסים להגיע לירושלים.

מרדכי יוגב: כשירושלים אומרת שזאת בעיה של מודיעין ומודיעין אומרת שזו בעיה של ירושלים, זה לא תכלול משרדי.

מרדכי יוגב: את הדבר הזה חייבים.

מרדכי יוגב: אם היה חמ"ל משותף וראייה גדולה משותפת של המפכ"ל, של השר, הרי שהדבר הזה בכלל היה עובר דרך משטרת התנועה הארצית או כל דבר אחר.

מרדכי יוגב: זאת דוגמת מיקרו לחוסר תכלול תוך משרדי, שלא לדבר על בין משרדי.

מרדכי יוגב: ראוי לבדוק מדוע חלק מרשויות התקשורת הרשמיות שלנו לא פתחו גל פתוח.

מרדכי יוגב: גלי צה"ל ראויה לציון.

מרדכי יוגב: בכלל צה"ל ראוי לציון כמתנדב.

מרדכי יוגב: הוא העביר יחידות ניוד, העביר מסוקים.

מרדכי יוגב: כפקודה הוא היה אוסף את כל הג'יפים של כל יחידות הניוד ומגיע לתינוקות לפני מצב של היפותרמיה בצפון, במרכז ובכל מקום.

מרדכי יוגב: יש לקבל החלטה ממשלתית מעכשיו - זו לא הבעיה של אנסטסיה, היא פה הרפרנטית של נושא פיקוד העורף – על כל נושא השמאות והסיוע לאזרחים שנפגעו, בין אם במגזר החקלאי שזה דבר ידוע, בין אם ביתר המגזרים.

מרדכי יוגב: היו נזקים כבדים מאוד.

מרדכי יוגב: צריך לחשוב על זה.

מרדכי יוגב: אתם בקיאים יותר טוב ממני.

מרדכי יוגב: אני חבר טוב של הרשות לחירום לאומית, אבל היא בירידה ובנפילה.

מרדכי יוגב: אני לא יודע מה קרה לה.

מרדכי יוגב: מי יסכם את הלקחים?

מרדכי יוגב: מי יאסוף יחד את הלקחים?

מרדכי יוגב: אני מציע שמשרד ראש הממשלה או אתם תורו מי אוסף את כל הלקחים, מי מפיק לקחים, מי מחזק את ההסברה לאזרחים, כי הנושא הזה של העמידות של האזרח הפשוט, העמידות של המשפחה, העמידות של השכונה, המינהל הקהילתי, היישוב, הרשות, משהו ירד בו בשנה, שנה וחצי האחרונות כמוכנות לכל אירועי החירום למיניהם.

מרדכי יוגב: האירוע הזה הוא בגדר תרגיל , אפילו תרגיל טוב למה שעלול וצפוי להיות באירועים כבדים ממנו, כמו אם האויב יגרום שלא יהיה לנו חשמל יותר מ-4,5 ימים, או שתהיה רעידת אדמה.

מרדכי יוגב: אני מציע שניערך טוב יותר ויהיה מי שיאסוף את הלקחים, יהיה מי שיחליט על הגורם שאוסף את הלקחים ומתכלל, כדי שנהיה מוכנים יותר לסייע ולהציל חיים באירועים הבאים.

מירי רגב: רמ"ח מבצעים, ישר כוח על העבודה שלכם.

מירי רגב: כמו שאמר אלי וגם אני, אין לנו שום כוונה לערוף ראשים אלא לבדוק ולשאול איך נערכתם.

מירי רגב: יש לי כמה שאלות מנחות.

מירי רגב: מתי קיבלתם התראה על הסופה?

מירי רגב: האם בניתם את המערך המבצעי שלכם בעקבות ההחלטה?

מירי רגב: האם יש לכם תורה מבצעית של עבודת מטה מרגע שאתם יודעים על סופה מהסוג הזה במרכזי הערים?

מירי רגב: האם למשטרת ישראל נדרש ציוד שאין לה כדי להתמודד עם סופה?

מירי רגב: האם התראתם על כך למשרד לביטחון פנים?

מירי רגב: האם המשרד לביטחון פנים טיפל בציוד הזה?

מירי רגב: כיצד אתם מגדירים את שיתוף הפעולה עם גופי ההצלה?

מירי רגב: האם עבדתם לבד?

מירי רגב: האם עבדתם עם פיקוד העורף?

מירי רגב: האם רח"ל הייתה לשירותכם?

מירי רגב: האם הגנת עורף הייתה לשירותכם?

מירי רגב: האם עבדתם לבד בתוך הוואקום הזה?

מירי רגב: מתי ניתנה ההחלטה להכניס את צה"ל?

מירי רגב: האם התייעצו איתכם מתי מכניסים את צה"ל לטובת הפעילות?

מירי רגב: מדוע לא סגרתם את הצירים לירושלים בזמן?

מירי רגב: כמו שאמר כאן חבר הכנסת מוטי יוגב, אם הייתם מראש סוגרים את הצירים לא הייתם מביאים לכזה עומס בכניסה לירושלים.

מירי רגב: איך יכול להיות שהצירים המרכזיים לירושלים, עיר הבירה שלנו, סגורים והעיר נצורה, מבודדת, כולל צירים מרכזיים לבית החולים?

מירי רגב: צירים מרכזיים בירושלים לא נפתחו על ידי המשטרה.

<יוסי בכר: הוועדה תפספס את עצמה אם לא נלמד את הנתונים, את העובדות.

אליהו ישי: זו ועדה ראשונה היום.

אליהו ישי: יהיו דיוני עומק.

אליהו ישי: יהיה גם זמן כפי שצריך לכל משרד ומשרד בהמשך.

אליהו ישי: היום זה דיון ראשוני על מנת ללמוד.

ישראל חסון: זה תחקיר, לא חקירה.

ישראל חסון: יש הבדל גדול בין תחקיר לחקירה.

ישראל חסון: אי אפשר בתחקיר להתחיל ממסקנות.

ישראל חסון: אנחנו צריכים לקחת את העובדות, לתת לאנשים שיסבירו איך לא מגיעים לתוצאה הזאת בפעם הבאה, שיגידו את המסקנות שלהם.

< יוסי בכר: נתחיל בעובדות.

< יוסי בכר: ליל האימים, שזה השלב הראשון של המבצע, היה מחצות של יום חמישי בלילה עד בוקר יום שישי.

< יוסי בכר: החלק השני זה לנסות להחזיר את החיים במדינת ישראל.

< יוסי בכר: יום שישי בלילה התחיל בזה שלקחנו את הלקחים של הסופה הקודמת ב-6-10 בינואר 2013, שבה יש תחזית על 700 מטר שלג בפסגות, יש הרבה הצפות, יש הרבה חילוצים של חיל האוויר, של יחידות חילוץ, צריך קצת סירות.

< יוסי בכר: את כל הלקחים האלה אנחנו לוקחים ומממשים.

< יוסי בכר: אנחנו מתגברים בג'יפים את יחידות האת"ן, מתגברים בג'יפים את מחוז ירושלים, משכירים רכבי 4 על 4, מביאים שופלים, מביאים עגלות חץ, מצטיידים בחליפות סערה.

< יוסי בכר: זה לא בגלל שאנחנו מבינים שהמטאורולוגיה כרגע היא מה שהייתה.

< יוסי בכר: כולנו מסכימים לעובדה הזאת.

< יוסי בכר: כשיש חשד להצפה בנחל צאלים אף אחד לא מצפה שמשטרת ישראל תסגור.

< יוסי בכר: אנחנו חיים במדינה שפויה.

< יוסי בכר: כשאומרים שהולך להיות שלג מעל 700 מטר אפשר לסגור את כביש מס' 1, אבל זה לא ראלי להגיד את זה.

< יוסי בכר: שמנו חסימות בכביש 443, בכביש 1.

< יוסי בכר: יש כפול כוחות בחוץ.

< יוסי בכר: יש הרבה מאוד רכבי 4 על 4.

< יוסי בכר: ככה מתחיל יום רביעי במרכז השליטה.

< יוסי בכר: המטה הארצי פתוח ביום רביעי, יש בו נציגים והוא מתחיל לעבוד.

< יוסי בכר: כשמגיע יום חמישי בלילה, מפקדים נמצאים בשטח, מתחילים לקבל קריאות 100 בסגנון של "יש יולדת באוטו שתקוע בכביש מס' 1", "ילדים הולכים לקפוא", "הולך להיגמר לי הדלק".

< יוסי בכר: מתחילים לקבל בסביבות 24:00 בלילה עשרות קריאות.

< יוסי בכר: מיד חוסמים את הציר, כשעדיין נשארים מאות כלי רכב.

< יוסי בכר: יורד שלג, אי אפשר לייצר תמונת מצב.

< יוסי בכר: כשאני מדבר עם רמ"ח מבצעים בצה"ל הוא מוכן להעלות כל מסוק, כל כטב"מ, לתת תמונת מצב אם 100 כלי רכב תקועים, אם 400 כלי רכב תקועים.

< יוסי בכר: אנחנו מבינים את גודל הקטסטרופה.

< יוסי בכר: ראש את"ן מבין את גודל הקטסטרופה.

< יוסי בכר: הוא מתחיל להקפיץ.

< יוסי בכר: בשעה 01:00 לפנות בוקר כבר נפגשים בלטרון צבא, פקע"ר, משטרת ישראל.

< יוסי בכר: אני באופן אישי הייתי שם.

< יוסי בכר: אומרים כאן שלא נפתחו מרכזי שליטה.

מירי רגב: בחמ"ל שלכם?

<יוסי בכר: בלטרון.

מירי רגב: מי קיבץ את הכוחות?

< יוסי בכר: אנחנו קודם כל רוצים להציל חיים עכשיו.

< יוסי בכר: אנחנו לא רוצים עכשיו לפתוח חמ"לים.

< יוסי בכר: אנחנו פתחנו חמ"ל קדמי.

< יוסי בכר: מקפיצים את כל הג'יפים האפשריים הנוספים.

< יוסי בכר: אנחנו מבינים שאנחנו נכנסים לטרגדיה בבוקר עם אנשים שמתעוררים קפואים בתוך רכבים.

< יוסי בכר: זה מה שאנחנו מבינים.

< יוסי בכר: זה או מצב של היפותרמיה, או מצב שנמצא שם, חלילה, גופות.

< יוסי בכר: זה מה ש-700 שוטרים עושים על 443 עד מחנה עופר, רמות וכל כביש מס' 1.

< יוסי בכר: מי שראה את הכבישים אחרי זה בפינוי שלהם ראה את האזרחים שנסעו על הציר ונתקעו בשלג.

< יוסי בכר: אחד הלך לשול הימני, אחד לשול השמאלי וכבר אי אפשר היה לעבור.

< יוסי בכר: בדיעבד היו מאות כלי רכב על הציר.

< יוסי בכר: השוטרים עוברים.

< יוסי בכר: הקפיצו לנו האמרים צבאיים.

< יוסי בכר: כל מה שהיה אפשר להקפיץ במדינה הוקפץ לשם.

< יוסי בכר: התחילו לעבור רכב רכב.

< יוסי בכר: פתחנו 7 מרכזים.

< יוסי בכר: אנחנו לא הבנו כמה תקועים.

< יוסי בכר: ברגע שהתחיל השלג והתחילו להגיד שאנשים תקועים, שזה תרחיש שכבר היה בעבר, סגרנו מיד.

< יוסי בכר: התחלנו לפתוח מרכזים.

< יוסי בכר: את מבשרת כמעט פרצנו.

< יוסי בכר: מג"ב פתח את בנייני האומה.

< יוסי בכר: חשבנו שיגיעו 50.

< יוסי בכר: את המטה הארצי פתחנו, הבאנו שמיכות, מיחמים.

< יוסי בכר: בסוף האירוע הזה, בשעה 7:00,8:00 בבוקר הבנו את גודל העוצמה.

< יוסי בכר: אני אומר לכם שכמדינה הכנסנו 700 איש לבית חורון, 700 איש לבניני האומה.

מירי רגב: שלא לדבר על מאות כבישים - -

< יוסי בכר: הגענו ל-2000 אנשים במרכזים.

< יוסי בכר: כל מי שהיה לו יד ורגל עזר.

< יוסי בכר: אני אדבר אתכם ברמה הכי טקטית שיש.

< יוסי בכר: תיכף ניגע לרמה של השליטה.

< יוסי בכר: השוטרים קנו אוכל למרכזים, שמיכות הבאנו למרכזים.

< יוסי בכר: פתחנו את המרכזים שלנו.

מירי רגב: למה שוטרים קנו אוכל?

< יוסי בכר: זה לא משנה.

מירי רגב: זה משנה.

מירי רגב: הדיון הזה בא לחדד איפה יש תיאום ואיפה אין תיאום.

< יוסי בכר: אני אגיע לשם.

מירי רגב: אנחנו לא מחלקים עכשיו צל"שים.

מירי רגב: אני שואלת אותך למה משטרת ישראל קנתה אוכל ולא פיקוד העורף.

< יוסי בכר: אנחנו תחת הניאונים כאן.

< יוסי בכר: זה אירוע חירום.

< יוסי בכר: אני אומר לך שהייתה התגייסות של כולם לתת הכל כדי להציל חיים.

< יוסי בכר: זה היה ברור.

< יוסי בכר: אתם באמת מצפים שכל משרד יכול עכשיו לייצר את האוכל בתוך חצי שעה?

< יוסי בכר: אני לא בטוח.

< יוסי בכר: צריך לחשוב פה על שני צירי עבודה – פו"ש ומשטרת ישראל.

< יוסי בכר: דרך אגב, הייתה כאן גם הערה על ההתחלה.

< יוסי בכר: אף אחד לא היה ברמלה.

< יוסי בכר: אני הייתי שם 100 שעות בערך, מיום חמישי.

< יוסי בכר: תזכרו שעבדנו מהמרכז ברמלה, כשהמרכז שלנו הוא במטה הארצי.

< יוסי בכר: אני לא מדבר על האופרציה, על כך שמשטרת ישראל העתיקה את כל מרכז השליטה שלה, את כל האמצעים שלה לרמלה.

< יוסי בכר: אנחנו ב-7:00 בבוקר היינו ברמלה פתוחים.

< יוסי בכר: היו שני מרכזים גדולים שעבדו שם.

< יוסי בכר: היה שם מרכז משטרתי, עם כל גופי החירום וההצלה – צה"ל, פיקוד העורף, והיה מרכז נוסף לידנו עם כל משרדי הממשלה, עם משרד לבט"פ של כל העורף האזרחי – חינוך, רווחה, בריאות.

< יוסי בכר: מי שהיה שם יכול היה לראות את זה.

< יוסי בכר: אפשר לשאול כאן

< יוסי בכר: את כל משרדי הממשלה על הפיקוד והשליטה.

< יוסי בכר: זה שלב מאוחר שאני תיכף אגיע אליו.

<קריאה: הגנת העורף היה שם?

<יוסי בכר: בוודאי.

<יוסי בכר: הגנת העורף היה איתנו גם ביום רביעי.

<יוסי בכר: אי אפשר היה להגיע למרכז שנמצא בירושלים.

<יוסי בכר: כשמסתכלים על הציר הזה מבינים מאיזו קטסטרופה מדינת ישראל ניצלה.

<יוסי בכר: אפשר לבוא ולהגיד איך לא חזינו את זה - מה לעשות, לא חזינו את זה - אבל אפשר לבוא ולהגיד שנערכנו.

<יוסי בכר: אם לא היו ניידות שיחסמו את כביש מס' 1 היו שם עוד 2000 איש.

<יוסי בכר: יכול להיות שיש הרבה מאוד טענות שלא הספקנו להגיע לאנשים.

<יוסי בכר: זה ברור.

<יוסי בכר: אין סיטואציה שבה כשיש 2000 אנשים שתקועים בתוך שלג ובסוף אנחנו מחלצים אותם ואף אחד לא נפגע, שכולם יהיו מרוצים.

<יוסי בכר: עם ישראל קם ב-7:00 בבוקר לתכניות הבוקר שלו ולא הבין מה קרה בלילה הזה.

<יוסי בכר: הלילה הזה היה הלילה הכי איום שהיה למשטרה בשנים האחרונות.

<יוסי בכר: השוטרים רצו באמוק מרכב לרכב, הרימו תינוקות על הידיים.

<יוסי בכר: אני אומר לכם שראש את"ן עם תינוק, מפקד מחוז ירושלים עם אנשים על הידיים רצים כדי להביא אותם למרכזים.

ישראל אייכלר: את כל זה היה אפשר למנוע ב-20:00 בערב.

<יוסי בכר: אפשר גם לסגור את נחל צאלים כשאומרים שיש הצפות כי זה קל.

ישראל אייכלר: לאו דווקא למצב של סגירה.

ישראל אייכלר: אפשר היה לפנות את הציר ב-20:00 בערב.

ישראל חסון: בוא תביא אותנו כבר ללקחים.

ישראל חסון: אם אתה אומר שהתפישה שלך אומרת שהשוטרים צריכים באירוע הבא לקנות את האוכל לבד ולחלק - -

מירי רגב: זו אמירה בעייתית ביותר, ישראל.

מירי רגב: טוב שעשיתם את זה, אבל ברור לך שבמציאות נכונה ומתוקנת זה לא יכול לקרות.

< יוסי בכר: מפקד מחוז ירושלים וראש את"ן יכולים לדבר על האירוע הזה שעות.

< יוסי בכר: הכל רשום ביומני מבצעים.

< יוסי בכר: אנחנו מתים להפיק לקחים מהאירוע הזה כמדינה, לא רק כמשטרה.

< יוסי בכר: אף אחד פה לא מכסה כלום, הכל פתוח.

< יוסי בכר: המפכ"ל אומר שהכל פתוח.

< יוסי בכר: אנחנו עסקנו במשימה מרכזית של הצלת חיים בתחילת האירוע.

< יוסי בכר: כשהגיע הבוקר סרקנו את כל הצירים ועברנו בין כלי הרכב.

< יוסי בכר: נפתחו מרכזי השליטה הגדולים המלאים.

< יוסי בכר: מכאן התנהל מבצע שמשרד לבט"פ מנהל את כל משרדי הממשלה, משטרת ישראל מנהלת את כל הציר של פיקוד ושליטה.

< יוסי בכר: אני אומר לכם שאנחנו מכירים כל אירוע במדינת ישראל - מבית ג'אן, דרך הכבלים בבתי הספר בחינוך.

< יוסי בכר: עד עכשיו יש מנזר סנט אן בכניסה לירושלים, בעין כרם שמאתמול בלילה הייתה שם ניידת משטרה.

< יוסי בכר: הבאנו את מנהלת בית הספר מהבית עם מפקד המחוז.

< יוסי בכר: חצי חברת חשמל הייתה שם.

< יוסי בכר: אנחנו מכירים את כל הזירות.

< יוסי בכר: צריך לחשוב האם יש מענה למדינת ישראל.

< יוסי בכר: אני לא מעביר ביקורת פה על אף אחד.

< יוסי בכר: אני אומר לכם שלא תצא ממני מילה בדיון הזה על כך שלא היה שיתוף פעולה.

< יוסי בכר: אני מצדיע לצה"ל, לפקע"ר, למד"א, לכב"א, להגנת העורף.

< יוסי בכר: זה לא ה"אישיו" כאן.

< יוסי בכר: שיתופי הפעולה היו מעולים.

< יוסי בכר: ישבנו בשולחנות מסודרים.

< יוסי בכר: העניין שבסוף צריך להביא מפלסת מפה לשם, צריך עוד 20 טון מלח, צריך זמינות לצפת כי הכניסות למעלה סתומות, צריך עוד מפלסת כדי להוציא את האנשים למכולת בירושלים.

< יוסי בכר: אחד הקצינים צילם לי מצב שגם הוא לא יכול לצאת.

< יוסי בכר: עבדנו כולנו כשחצי מהכוח שלנו תקוע בירושלים.

< יוסי בכר: אני עובד עם מרכז שליטה שחצי מהאנשים של מפקד מחוז ירושלים תקועים בעבודה.

מאיר פרוש: מתי התחילו לפלס בירושלים?

מירי רגב: האם כל המוקדים שדיברת עליהם - החפ"ק הקדמי שנפתח מוקדם יותר והחפ"ק האחורי שנפתח אחרי זה, שזה מצוין - זה אלתור, או שזה משהו בתורת העבודה שלכם?

< יוסי בכר: עבדנו מסודר.

< יוסי בכר: כל המערכות שלנו עבדו, כל אמצעי השליטה שלנו עבדו.

< יוסי בכר: העניין הוא שצריך להסתכל פה על 2 צירים בלקחים שלנו להמשך.

< יוסי בכר: ברור שמשטרת ישראל פוקדת את הציר המשטרתי, אבל המשרד לבט"פ צריך לנהל את הציר האזרחי עם גופי הממשלה השונים.

< יוסי בכר: בואו נבדוק אם אנחנו יכולים להשתפר במענה האזרחי.

< יוסי בכר: עכשיו יש כל כך הרבה אנשים במקומות כדי לתקן.

< יוסי בכר: הובלנו את חברת החשמל, לא היו מגבלות.

< יוסי בכר: הייתה הגדרה שמשטרת ישראל מטפלת בכל פנייה.

< יוסי בכר: אם צריך להביא 50 מנות לקשישים בבית אבות אז מביאים.

יעקב אשר: היו מגבלות בכך שהצירים היו סגורים ולא היו מפלסות.

מירי רגב: בבנייני האומה אף אחד לא - -

< יוסי בכר: זה דיון רחב.

יעקב אשר: היה ציוד של חברת החשמל שלא יכול היה להגיע כי לא פילסו לו את הדרך.

יעקב אשר: אין לחברת חשמל מפלסות.

< יוסי בכר: יש עניין של צבירת כוח.

< יוסי בכר: אתה לא עובד בלי מגבלות תקציב.

< יוסי בכר: אתה רוצה, אפשר לשים באופן קבוע 50 מפלסות במדינת ישראל כל החורף בכביש מס' 1.

< יוסי בכר: אפשר לשים בירושלים עוד 400.

< יוסי בכר: הכתובת היא לא אלי.

< יוסי בכר: יש ציר אזרחי שצריך לחשוב מה הזמינות שלו.

< יוסי בכר: אני אומר לכם כמשטרה ששיתופי הפעולה של הפיקוד והשליטה של הצד האזרחי, שמשרד לבט"פ ניהל אותו ומשטרת ישראל, לא היה לקוי.

< יוסי בכר: אנחנו ידענו על כל אירוע.

< יוסי בכר: הרבה דברים שרצינו לקבל לא קיבלנו.

ישראל חסון: אתה נמדד בלדעת על אירוע?

<נצ"מ יוסי בכר: לא.

<נצ"מ יוסי בכר: אני מציג את הבעיה.

<נצ"מ יוסי בכר: כשרוצים להביא עכשיו בובקטים לצפת ולבית ג'אן זה עניין של זמינות.

<נצ"מ יוסי בכר: כשרוצים להביא עוד 60 טון מלח על-מנת לפזר בכביש מס' 1 - -

ישראל חסון: אני ממש לא מקבל את הנחת העבודה הזאת שלך.

ישראל חסון: אם היית מקפיץ את אוגדת איו"ש בשביל לחלץ זה לא היה קרב הבקעה נגד דיוויזיה סורית.

<נצ"מ יוסי בכר: אני אגיד לך, לצערי, שכנראה העובדות הן אחרות.

<נצ"מ יוסי בכר: בכל סיוע שמשטרת ישראל הייתה צריכה לקבל לא היו גבולות, העניין הוא רק - -

מירי רגב: לא ביקשו.

< יוסי בכר: תיפרטו את הפרקטיקה של העניין.

< יוסי בכר: אם נביא את כל אוגדת איו"ש והצבא יפתח את כל המפלסות שלו - -

דוד צור: באיזה שלב נכנס פיקוד העורף עם הצבא?

<יוסי בכר: ב-01:30 לפנות בוקר.

דוד צור: מתי הוזעק בפעם הראשונה פיקוד העורף/ צה"ל לסייע בנגמ"שים וביכולות שלו?

<יוסי בכר: ב-24:30 בלילה.

<יוסי בכר: בשעה 01:30 בלילה היה כבר קצין אג"מ פיקוד העורף בלטרון.

דוד צור: באיזה יום?

< יוסי בכר: שישי לפנות בוקר, חמישי בלילה.

מירי רגב: כמה זמן האירוע?

יעקב אשר: 24 שעות אחרי שהאירוע - -

מירי רגב: 24 שעות אחרי פתיחת האירוע.

ישראל אייכלר: לא.

ישראל אייכלר: בחצות.

ישראל אייכלר: הוא מדבר על יום שישי בחצות.

< יוסי בכר: ליל חמישי בחצות, שישי לפנות בוקר - -

מירי רגב: 4 שעות אחרי האירוע.

יעקב אשר: מתי התחיל השלג?

יעקב אשר: בבוקר?

יעקב אשר: ביום חמישי בבוקר?

<יוסי בכר: הוא התחיל והפסיק.

דוד צור: מתי הוא התייצב?

<יוסי בכר: משטרת ישראל יצאה בהודעות לציבור אחרי שהשלג הפסיק – זה כמו בכל השלגים שהיו בשנים האחרונות - לא לעלות לירושלים.

<יוסי בכר: השלג התחיל לקראת ערב שוב.

<יוסי בכר: צה"ל ופיקוד העורף היו בלטרון בשעה 24:00 בלילה.

<יוסי בכר: זה לא העניין.

<יוסי בכר: העניין הוא שכדי להביא נגמ"ש בכזה מזג אוויר זה דבר שלוקח זמן.

דוד צור: מתי הם התייצבו?

<יוסי בכר: בשעה 02:00 לפנות בוקר כבר היה מפקד המחוז הצה"לי.

דוד צור: עם הכלים בשטח.

<יוסי בכר: צה"ל יודע לצבור מסות.

<יוסי בכר: זה לוקח זמן.

<יוסי בכר: את כל יחידות הניוד המהירות שלו קיבלנו.

<יוסי בכר: משיחות עם הדרגים הכי בכירים אני יודע שאין מגבלות למפכ"ל ולרמטכ"ל.

מירי רגב: רמ"ח מבצעים, אתה צודק שכולם באו ועזרו.

מירי רגב: ידענו שיש שלג, ידענו שתהיה סופה, כולם דיברו על זה.

מירי רגב: אתה צודק, לא ידענו את עוצמת הסופה.

מירי רגב: אף אחד לא תיאר לעצמו שזאת תהיה עוצמת הסופה.

מירי רגב: למה ביום רביעי בערב לא מקדמים כלים כבדים ב-2 מקומות עיקריים שיודעים שיהיה בהם שלג – צפת וירושלים?

מירי רגב: עזוב עכשיו את איו"ש, עזוב עכשיו את מודיעין.

מירי רגב: אני מדברת על 2 מקומות עיקריים.

מירי רגב: לא צריך להיות גאון גדול, לא צריך להבין בדברים כאלה.

מירי רגב: שלג יהיה בצפת ובירושלים, לכן צריך שיהיו כלים גדולים לפלס דרכים עיקריות.

מירי רגב: אני שואלת אותך שאלה פשוטה עכשיו.

<יוסי בכר: אני חושב שחלק מהכלים היו.

יעקב אשר: לא של צה"ל, לא של פיקוד העורף.

<יוסי בכר: אני חושב שראינו בחדשות שאנשים נערכו.

<יוסי בכר: הם לא נערכו לעוצמה הזאת.

<יוסי בכר: זה קל להגיד את זה אחרי כן.

<יוסי בכר: אני יכול להגיד לך שאם היו בכביש מס' 1 גם 10 שופלים זה לא היה עוזר לנו במה שקרה שם.

מירי רגב: תיארת את המצב.

מירי רגב: שאפו על כל מה שעשיתם.

מירי רגב: האם אתה יכול להגיד כרגע לקחים ראשונים כאחד שבקי בעבודה?

מירי רגב: איפה היו שני הפערים העיקריים שאתה רואה ברמת המשטרה וברמת הקשר שלכם עם הגופים האחרים?

מירי רגב: מה היה חסר לכם?

<יוסי בכר: אני חושב שצריך לחשוב על הזמינות של האמצעים בציר האזרחי במדינת ישראל בנוגע לפגעי טבע, לבחון מה יש לנו היום.

<יוסי בכר: קיבלנו את כל האמצעים הצה"ליים בלי גבולות.

<יוסי בכר: חלק מהאמצעים לא עומדים בקנה מידה של אירוע חירום במצב שגרה.

<יוסי בכר: צריך לעבור משרד משרד ממשלתי, לראות מה הפיקוד והשליטה שלו.

מירי רגב: האם זמינות האמצעים של המשטרה אלה הכלים הכבדים שלה או של הצבא שבאים לטובת המשטרה באירוע כזה?

< יוסי בכר: משטרת ישראל פוקדת על האירוע מול מד"א, כב"א, הגנת העורף, משרד הרווחה.

< יוסי בכר: בסוף אנחנו צריכים להגיע למצב שיש זמינות לדברים.

מירי רגב: אתה רואה את עצמך בחירום מהסוג הזה כמשרד לביטחון פנים?

<יוסי בכר: על פי חוק.

מירי רגב: המשרד לביטחון פנים לוקח את האחריות שפיקוד העורף והגנת העורף כפופים אליו?

<יוסי בכר: כל אמצעי במדינת ישראל.

<יוסי בכר: כל גופי החירום וההצלה במדינת ישראל, כולל הרשויות.

מירי רגב: רמ"ח מבצעים, זה בניגוד למה שמחזיק פה לטקו, מנהל ועדת חוץ וביטחון.

מירי רגב: הוא הביא לנו לפה את הסמכויות ואת אחריות המשרד להגנת העורף.

מירי רגב: ב-27 במארס 2011 הובאו סמכויות לרח"ל - הרשות לחירום הלאומית בהגנת העורף.

דוד צור: לא לפיקוד ושליטה.

מירי רגב: אחריות רח"ל לטפל גם באסונות טבע.

מירי רגב: מרגע שעבר רח"ל להגנת העורף, באופן אוטומטי התפקידים של רח"ל הם גם התפקידים של הגנת העורף.

מירי רגב: יש כאן 2 גופים.

מירי רגב: מי שלקח פיקוד בשטח, וראינו את זה, הוא המשרד לביטחון פנים, קרי משטרת ישראל.

מירי רגב: הוא לקח פיקוד על הכל, כולל על פיקוד העורף, נכון?

מירי רגב: אתה אומר שפער אחד זה זמינות האמצעים לאסונות טבע.

מירי רגב: מה הפער השני?

< יוסי בכר: אנחנו לא התחלנו תחקירים.

< יוסי בכר: אני יודע שיש לנו הרבה מאוד לקחים.

< יוסי בכר: מי שמפקד בשגרה על אירועים הוא גם זה שצריך לפקד עליהם בחירום.

< יוסי בכר: יש לנו מרכזי 100.

< יוסי בכר: אף אחד לא מסוגל להחליף את מפקד התחנה ואת מפקד המחוז בחירום.

< יוסי בכר: יש לנו את אמצעי השליטה, יש לנו את פריסת הממסרים.

< יוסי בכר: אנחנו עובדים שם בשגרה.

< יוסי בכר: המשרד לבט"פ, עם כל מי שיש במדינת ישראל, הושיט יד כדי להביא גנרטור למנזר, כדי להביא למעלה החמישה סולר – בסוף שוטרים סחבו בידיים סולר – ולדאוג שיהיו 10 בובקטים זמינים לפתוח צירים בעין נקובא או אני לא יודע איפה.

< יוסי בכר: התגייסות באמצעים קצת יותר זמינים זאת שאלה של תקציב.

< יוסי בכר: גם דיברו על אם מדינת ישראל יכולה להרשות לעצמה.

< יוסי בכר: זה לא נמצא במגרש שלנו לעבוד באמצעים בלתי מוגבלים שימתינו לזמן אמת.

< יוסי בכר: אני לא יודע.

< יוסי בכר: אל תשכחו את מבחן התוצאה.

< יוסי בכר: במבחן התוצאה יכולנו לגמור את האירוע הזה אחרת לגמרי.

< יוסי בכר: זה תוצר של שיתופי פעולה, תוצר של נחישות.

< יוסי בכר: צריך להוריד את הטונים.

יעקב אשר: הרבה נסים משמיים.

ישראל אייכלר: פשוט בגלל שזה היה שלג.

ישראל אייכלר: אתה יודע מה היה קורה בכביש 443 אם הייתה שריפה?

ישראל אייכלר: שלג לא הורג.

מירי רגב: רמ"ח מבצעים, אתה צודק, צריך למדוד את העניין על פי תוצאות.

מירי רגב: היא הנותנת.

מירי רגב: מזל שאלו התוצאות.

מירי רגב: צריך להיערך טוב יותר.

< יוסי בכר: אני חושב שהם לא במזל.

ה: קודם כל, ברוך השם.

ה: אני מאוד מעריך את הפעולה ואת העבודה שלכם.

ה: זה חשוב מאוד.

ה: אני מאמין שבמסגרת המשך הדיונים נוכל להפיק לקחים ולעזור לך.

מירי רגב: תודה על הסקירה המאוד עניינית ותמציתית.

ישראל חסון: היכן נתקעו יותר רכבים, האם בכביש 443 או בכביש 1?

ישראל חסון: אני מניח שב-443.

<יוסי בכר: אני יכול להגיד לך שב-443 היו בין 300 ל-400 כלי רכב.

<יוסי בכר: תבדוק לפי כמות אנשים שהגיעו למרכזים.

<יוסי בכר: בכביש מס' 1 היו משהו כמו 300,400 כלי רכב.

<יוסי בכר: זה נתון שהייתי רוצה לבדוק יותר, כי לא הייתה תמונת מצב מלאה לעניין.

מירי רגב: הכטב"מים לא נתנו - - -?

< יוסי בכר: אי אפשר היה להעלות שום כלי אווירי.

מירי רגב: בגלל מזג האוויר.

<יוסי בכר: אני יכול לצטט את רמ"ח מבצעים צה"ל.

<יוסי בכר: הרמטכ"ל אמר שכל אמצעי לחילוץ, כולל אווירי, הוא יעלה אם זאת תהיה סכנת חיים ואי אפשר יהיה להעלות שום כלי אחר.

<יוסי בכר: לא היה משהו שמוגבל בפנינו במבצע הזה.

ישראל חסון: האם אתה יודע להגיד מה היה פער הזמנים בין חסימת היציאה במעבר בגבעת זאב לחסימת 443 בכניסה אליו?

ישראל חסון: מרגע שנחסם 443, כמה רכבים נכנסו בתהליך?

<יוסי בכר: אני לא יודע לענות לך כרגע, אבל אני יכול להגיד לך שהיו חסימות נצורות.

<יוסי בכר: עמדו 2 לילות.

<יוסי בכר: בשנייה שהיה שלג ראש את"ן נתן הנחיה לחסום את כל הכבישים.

<יוסי בכר: אני לא יכול לתת לך תשובה מדויקת על הדקה.

ישראל חסון: אפשר לבקש שהוא יביא את התשובה לזה?

מירי רגב: אני מבקשת להעביר תשובה בדיון הבא לעניין הזה.

מירי רגב: אני מבינה, רמ"ח מבצעים, שביקשת מהרמטכ"ל להעלות כטב"מים.

מירי רגב: הם אמרו שהם מוכנים לכך רק בהתאם למזג האוויר.

<יוסי בכר: אי אפשר היה להעלות.

מירי רגב: בגלל מזג האוויר.

<יוסי בכר: היה גשם שוטף ושלג.

מירי רגב: האם בגלל מזג האוויר?

<יוסי בכר: ברור.

<יוסי בכר: תודה רבה ליושבי-הראש, חבר הכנסת אלי ישי וחברת הכנסת מירי רגב.

<יוסי בכר: אני רוצה לפתוח ולהגיד תודה.

<יוסי בכר: חשוב להגיד תודה פעם אחת בצורה הכי ברורה שיש לכוחות המשטרה, לצה"ל, לרשויות המקומיות, לכבאות, למד"א ולכל הגורמים שלא הזכרתי.

<יוסי בכר: גם אנחנו בתור ירושלמים יודעים מה עשיתם ביממות האחרונות.

ישראל אייכלר: תזכיר גם את האזרחים המתנדבים.

יוני שטבון: אני אדבר על המעגל של האזרחים.

יוני שטבון: לפי תפישתי אנחנו בתוך אירוע.

יוני שטבון: אנחנו עושים פה את המפגש הזה כשאנחנו עכשיו בתוך אירוע.

יוני שטבון: יכולים להעיד הגורמים המבצעים שאנחנו עדיין בתוך אירוע, כי עדיין יש אזורים סגורים, עדיין יש אזרחים שנמצאים במצוקה, עדיין מזג האוויר לא פשוט בכלל.

יוני שטבון: יש לזה משמעויות גדולות.

יוני שטבון: לתחקיר שנעשה תוך כדי האירוע או לתובנות יש השלכות רבות.

יוני שטבון: 3 מעגלים יש בסיפור הזה.

יוני שטבון: אני רוצה למקד איפה לתפישתי הוועדה צריכה להתמקד כדי שנהיה יעילים.

יוני שטבון: המעגל הראשון הוא המעגל של האזרחים, אלה שחווים את החוויות בשטח.

יוני שטבון: בתוכם יש את המגזר השלישי, את אותן עמותות וארגונים שתמיד מסייעים ברגעי אמת לרשות המבצעת הקיימת.

יוני שטבון: המעגל השני זה המעגל של הזרוע הביצועית, בתוכם הכוחות הלוקאליים ברשויות המקומיות, צה"ל, כוחות הביטחון וכל הכוחות שהזכרתי מקודם.

יוני שטבון: יש את מעגל מקבלי ההחלטות, שזה הכנסת ומשרדי הממשלה.

יוני שטבון: כיוון שלתפישתי בכנסת, פה בשולחן עגול כזה לקיים תחקיר ממצה ויעיל זה לא המקום, אני מציע, כמו שנאמר פה מקודם - -

מירי רגב: זה לא תחקיר, חברים.

מירי רגב: זה דיונים עניינים כמו שאנחנו עושים.

יוני שטבון: לקיים דיון ענייני ויעיל.

יוני שטבון: אני מציע שהוועדה הנוכחית, שמטרתה באמת לחשוף את הנתונים ולהפיק לקחים קדימה, תתמקד בעיקר בצד של מקבלי ההחלטות.

יוני שטבון: הכוונה למשרדי הממשלה והכנסת.

יוני שטבון: כך נוכל להפיק לקחים בצורה נכונה.

יוני שטבון: מה שכן - פה אני סומך לחלוטין - זה שלא התבצעו עדיין תחקירים פנימיים בתוך הכוחות המבצעים.

יוני שטבון: נציג המשטרה שדיבר עכשיו, רמ"ח מבצעים ואלה שידברו לאחריו, לא ביצעו תחקיר פנימי סדור.

יוני שטבון: אנחנו בתוך אירוע.

יוני שטבון: אני מציע למפגש הבא של הוועדה לקבוע יעדים אחרי שיתבצע תחקיר פנימי בכל רשות מבצעת.

יוני שטבון: תפקידנו לקחת את הנתונים האלה ולהשליך אותם על מרחב קבלת ההחלטות.

יוני שטבון: אני חושב שזה הסימפטום המרכזי, זו היעילות הכי מרכזית של הוועדה הזאת.

יוני שטבון: חברי הכנסת והשרים לא צריכים להתעסק בשאלה אם הזזנו את הרכב מ-443 לכביש 1.

יוני שטבון: אנחנו צריכים לסמוך על המשטרה ועל כוחות הביטחון האחרים שיעשו את התחקיר הפנימי הנכון.

יוני שטבון: תפקיד הוועדה הוא להפיק לקחים במרחב של קבלת ההחלטות ותחומי האחריות בלבד.

יוני שטבון: אני מציע לכולם פה לחשוב על היום שאחרי.

יוני שטבון: החוויה של האזרחים שנמצאים עכשיו היא לא טובה.

יוני שטבון: חלקם כמובן עם חוסן חזק גם במרחב הקהילתי.

יוני שטבון: צריך לחשוב איך מייצרים עכשיו תחושה טובה לאזרח, כי זה גם חלק מהחוסן להמשיך קדימה.

מירי רגב: אנחנו רגילים שלמי שיש סמכות יש גם את האחריות, למי שיש את האחריות יש גם סמכות.

מירי רגב: בעבר הייתה רשות שנקראת רח"ל במשרד הביטחון.

מירי רגב: רח"ל, שהיא רשות חירום לאומית, היא זו שאמורה בזמן אמת לתכלל את כלל הגורמים.

מירי רגב: זה לא להחליף אותם.

מירי רגב: כל גורם צריך להתאמן בזמן שגרה לחירום.

מירי רגב: תפקידו לבנות את הכוח ולעבוד בשוטף במבצעי.

מירי רגב: זה כל ארגון.

מירי רגב: כך צבא, כך משטרה, כך מד"א וכך כב"א.

מירי רגב: כל גורם בונה את הכוח ומפעיל את הכוח.

מירי רגב: בזמן אמת, כשיש לנו אירוע חריג, כדי לקשר בין כולם ולוודא שהמשטרה לא תחלק מזון אלא פיקוד העורף יעשה את זה ומי שצריך לטפל בגל הפתוח יעשה את זה, צריך להיות גורם שמוודא שהדברים קורים.

מירי רגב: איפה שזה לא קורה צריך ללחוץ במשרדים השונים.

מירי רגב: רח"ל לא תפקדה.

מירי רגב: צר לי, המשרד להגנת העורף לא תפקד כמשרד שאמור לתכלל את הפעילות.

מירי רגב: האם הוא לא תפקד?

מירי רגב: סליחה שאני אומרת את זה באופן חד וברור, משום שלא ביצעתם את תפקידכם, או שלא איפשרו לכם לבצע את תפקידכם, קרי שאין לכם את הסמכות לכך, אין לכם את התקנים לכך, אין לכם את התקציב.

מירי רגב: יפה להגיד שזה משרד, אבל בתכל'ס זאת אולי חטיבה בחברת החשמל.

<דן רונן: אני שמח על הפתיחה שלך.

<דן רונן: אני חייב להגיד כבר על הפתיח שחשבתי שרק התקשורת לא מעודכנת, עכשיו אני רואה שגם הח"כים לא ממש מעודכנים.

<דן רונן: טוב שאת שואלת את זה פתוח, כדי שאני אתן ואשיב אחת לאחת.

<דן רונן: אני אתחיל מאותו אירוע שהוזכר פה קודם, אותו מנזר נצור בעין כרם שאתמול ב-21:00 בלילה או ב-21:30 דיבר איתי מפקד המחוז בירושלים, יוסי פריינטי, וביקש לעזור בתנורי חימום בגז כי אין חשמל.

<דן רונן: אני והאנשים שלי עסקנו בזה.

<דן רונן: הצלחנו להשיג את זה - זה לא מוצר בנמצא – ולהביא את התנורים למנזר מהר ככל האפשר.

<דן רונן: זאת דוגמית אחת.

<דן רונן: אני חוזר עכשיו להתחלה.

<דן רונן: ביום ג', מספר ימים לפני האירוע, קיימנו הערכת מצב במשרד להגנת העורף.

<דן רונן: אין יותר רח"ל.

<דן רונן: רח"ל הייתה והסתיימה במארס 2011, כפי שאלי ישי ציין.

<דן רונן: מאותו רגע יש את המשרד להגנת העורף.

מירי רגב: המשרד להגנת העורף לקח את הסמכויות של רח"ל?

<דן רונן: בוודאי שכן.

<דן רונן: לא רק של רח"ל, אלא גם של מל"ח.

<דן רונן: בוודאי שהמשרד פעל.

<דן רונן: אני יכול לפרוט אחת לאחת מה עשינו.

<דן רונן: יש פה שני צירים, בואו לא נתבלבל.

<דן רונן: יש את הציר המבצעי האופרטיבי.

<דן רונן: מי שאחראי לעניין הזה זה המשטרה, זה הבט"פ.

<דן רונן: יש את הציר האזרחי.

<דן רונן: ליבי ליבי עם האזרחים.

<דן רונן: אני אומר לכם שכשפתחתי רדיו ב-02:30 לפנות בוקר ושמעתי את הנהגים, זה הקפיץ לי את הפיוזים.

מירי רגב: מה עשית?

<דן רונן: הקפצתי את כל המשרד ופתחנו את מח"ל – מרכז חירום לאומי בקריה בתל-אביב.

<דן רונן: מאותו רגע הערתי את האנשים – אני לא רוצה להגיד באיזה משרדים – והתחלנו להזרים אמצעים, כולל אוכל, לבנייני האומה, למודיעין, לכל מרכזי הפעולה.

יעקב אשר: למה היית צריך לפתוח רדיו בשביל לקבל מידע כזה?

<דן רונן: בוא נעשה אבחנה בין מצב של הערכת מצב מסודרת, מצב שמדברים איתי מהמרכז שלי כל הזמן, לבין מצב שהמשרד צריך להיכנס עכשיו לפעולה, או שאולי עוד לא.

<דן רונן: ברגע שאתה שומע את הקולות אף אחד מאתנו לא יכול להיות אדיש למצב הזה, לכן פתחנו .

<דן רונן: ביום ג' ה-10 לחודש עשינו הערכת מצב, הנחינו את כל משרדי הממשלה, הנחינו את כל הרשויות המקומיות.

<דן רונן: כשאומרים איפה רח"ל, אז רח"ל הייתה ביום שלישי ה-10 לחודש, עוד לפני שהחזאים ידעו להגיד בוודאות מה מצפה לנו.

<דן רונן: שיקום פה אחד שיגיד שהוא צפה את האירוע הזה.

<דן רונן: אחד לא צפה את זה.

ישראל חסון: חבר הכנסת אמר לך שאתה ב-02:30 לפנות בוקר הקפצת ופתחת את מח"ל.

<דן רונן: העירו אותי האנשים שלי.

ישראל חסון: הוא אומר לך שב-19:00 בערב התחיל האירוע.

ישראל חסון: התקיעה התחילה ב-19:00.

<דן רונן: ישראל, אל תתבלבלו, תעשה לי טובה.

מירי רגב: הקטע המבצעי טופל.

מירי רגב: המשטרה הייתה שם בזמן, נתנה את הדברים, אבל אתם נרדמתם בשמירה.

מירי רגב: זאת עובדה.

<דן רונן: ממש לא.

<דן רונן: זאת הטעות.

<דן רונן: תעשו אבחנה בין החלק האופרטיבי למבצעי.

<דן רונן: חילוץ והצלה זה משטרת ישראל, זה לא המשרד להגנת העורף.

<דן רונן: המשרד להגנת העורף פועל כל יום וכל הזמן בהכנת המשרדים, בפיקוח על משרדי הממשלה, בבדיקת התשתיות הלאומיות.

<דן רונן: יושב פה מנכ"ל חברת החשמל.

<דן רונן: יש תרגולים שעושים בחברת החשמל בשיתוף איתנו.

<דן רונן: אם היה צורך במשהו אחר להפעיל את המשרדים היינו עושים את זה.

<דן רונן: החלק של הצלת חיים, שהיה קריטי בציר 443 , זה לא מעניינו של המשרד להגנת העורף.

<דן רונן: תעשו את האבחנה הזאת.

<דן רונן: מהרגע שהמשרד נכנס לפעולה לא היה חסר שום אמצעי - לא מזון, לא מים, לא שמיכות.

<דן רונן: יושב פה נציג משרד הפנים, שותף מלא.

מירי רגב: מתי החלטתם שהמשרד צריך לתפקד כמשרד מתכלל של הגופים הרלוונטיים?

<דן רונן: אין מה להחליט, זה עובד כל הזמן.

מירי רגב: אם כך, בשביל מה צריך את המשרד שלכם?

<דן רונן: המשרד עושה כל השנה וכל הימים.

מירי רגב: למשרד יש סמכות ואחריות?

מירי רגב: לך יש סמכות ואחריות להפעיל את פיקוד העורף?

<דן רונן: לא.

<דן רונן: את זה צריך להשלים, את צודקת.

<דן רונן: אם את מדברת על כך שנעשה רגולציה כללית במסגרת האירוע, אז ודאי שצריך להעביר - -

יעקב אשר: אתה יכול להחליט להעלות נגמ"שים לירושלים?

מירי רגב: הוא לא יכול.

<דן רונן: זה לא מהסמכות שלי.

מירי רגב: הוא לא יכול להזיז אף אחד.

מירי רגב: מה הסמכות שלך?

<דן רונן: הסמכות שלנו היא בתחום המשקי, בתחום תיאום משרדי הממשלה, בתחום מוכנות הרשויות המקומיות, בתחום של הפעלת המגזר השלישי והשני וכן הלאה וכן הלאה.

אליהו ישי: אני רוצה להגיד לכל החברים ולכל אלה שיושבים בוועדת המשנה למוכנות העורף ולאלה שלא, שיש ויכוח גדול מאוד שמונח לפתחו של ראש הממשלה לגבי הסמכות והאחריות.

אליהו ישי: ועדת המשנה בראשותי כבר קיימה מספר לא קטן של דיונים.

אליהו ישי: חילוקי הדעות והוויכוח הם בין משרד הביטחון, המשרד לביטחון פנים והמשרד להגנת העורף.

אליהו ישי: עדיין לא ברור מי עושה מה.

אליהו ישי: כל אחד אומר שהפעולה היא שלו.

אליהו ישי: זה עדיין לא הוסדר.

אליהו ישי: אנחנו נראה את זה פה מוצף רגע רגע.

אליהו ישי: אני מציע שכרגע תתמקד בבעיות, תתמקד בהמלצות ובהפקת הלקחים.

אליהו ישי: אני חושב שזה יתרום לנו הרבה.

אליהו ישי: זה לא רק זה, זה גם רעידת אדמה מחר, מגיפות, שיטפונות וכל דבר אחר שיכול לקרות שיהיה באחריות אותו אדם שבסוף ראש הממשלה יטיל עליו.

ישראל אייכלר: אם הוא אומר שחילוץ והצלה לא שייך אליו, מה הוא עושה בדיון הזה?

<דן רונן: תיכף אני אסביר גם את זה.

יוני שטבון: האם חוסר קבלת ההחלטה שהוזכר קודם השפיע?

<דן רונן: בוודאי שכן.

מירי רגב: יש לנו פער אחד מאוד גדול.

מירי רגב: לטקו ויפה, זה אומר שבדיון הבא, בכל העניין של פערים - -

<דן רונן: של העברת סמכויות בין משרד הביטחון להגנת העורף.

מירי רגב: אני מבקשת שגם המל"ל יגיע לדיון הזה.

מירי רגב: בוא תגיד לנו מה עשית ובמה יש לך סמכות.

מירי רגב: אמרת את העיריות ואת הדברים האחרים.

<דן רונן: רק התייחסות קצרה למה שחבר הכנסת אלי ישי אמר.

<דן רונן: ראש הממשלה החליט להעביר את כלל הסמכויות ממשרד הביטחון למשרד להגנת העורף בדיוק בגלל הנקודות האלו, כדי להשלים תמונת מצב של יכולת המשרד להגנת העורף לפעול כאורגן אחד בעורף.

<דן רונן: ביום חמישי האחרון, לפני שהתחילה הסערה, נחתה עגלת חילוץ ראשונה בצפת.

<דן רונן: זה לא כתוצאה מהשלג.

<דן רונן: הקדמנו אולי בגלל השלג, אבל זה כתוצאה מרעידות אדמה שהיו חודשיים לפני בצפון הכנרת.

<דן רונן: המשרד להגנת העורף בונה את היכולות של הרשויות המקומיות.

<דן רונן: אנחנו מדברים על יכולות בתחום מרכזי הפעלה, בתחום קשר רדיו, שקנינו את זה יחד עם משרד הפנים, בתחום הטלפון הלווייני, בתחום מימוני חירום, בתחום עגלות החילוץ, בתחום מכלולי האוכלוסייה.

<דן רונן: אני מניח שאתם יודעים שמוכללי האוכלוסייה ברשויות המקומיות הם המכלולים הגדולים.

<דן רונן: יש מכרז שהמשרד מוציא בימים אלה כדי לחזק את הרשויות המקומיות.

<דן רונן: בסוף את צודקת, חברת הכנסת מירי, שיש הבדל בין ירושלים לצפת.

<דן רונן: ירושלים הייתה מוכנה יחסית, צפת ממש לא.

מירי רגב: דן, השאלה שלי פשוטה.

מירי רגב: האם לך כמנכ"ל המשרד להגנת העורף לא במשך זמן רב יש פק"ל מסודר לסופת שלג, לאירוע של אסון טבע, שלפיו אתה אומר שאלו הערים שיש איתן בעיות, שכך צריך לפעול, שבמקרים כאלה מפעילים 1,2,3,4, כמו שאמר פה רמ"ח מבצעים בצורה מאוד אמיתית ועניינית?

מירי רגב: הוא אמר שהם עשו את מה שניתן, שהם תפקדו ולקחו אחריות לא שלהם.

מירי רגב: דרך אגב, זה מוכר לי מאוד במלחמות.

מירי רגב: תמיד הצבא.

מירי רגב: הוא זה שנשאב לבקו"ם.

מירי רגב: בנושאים האזרחיים המשטרה עשתה את זה.

מירי רגב: השאלה אם להגנת העורף יש פק"ל מסודר ומוכן.

מירי רגב: אם אין לכם, מדוע אין לכם?

מירי רגב: מה חסר לכם ברמת הסמכות שצריכה לעבור אליכם כדי שזה ייקרה?

מירי רגב: אם מחר בבוקר תהיה רעידת אדמה, מה תגיד לי?

מירי רגב: את אותו דבר?

<דן רונן: את יודעת יפה מאוד, ואת היית אז שם במלחמת לבנון השנייה, שהקשב של פיקוד צפון היה בחזית, לא בעורף, למרות שיש לו אחריות.

מירי רגב: לכן אני לא חושבת שאתה צריך להיות שר במשרד הביטחון.

<דן רונן: את צודקת.

מירי רגב: כדי להיות עצמאיים אתם צריכים להיות טובים.

<דן רונן: אנחנו מצוינים, לא רק טובים.

<דן רונן: תיכף נפרוט את זה.

<דן רונן: בגלל שאני צריך לפרוט את הפרטים אחת לאחת אני אגיד -אלי ישי אומר את זה, ובצדק - שראש הממשלה החליט להעביר את כל הסמכויות לשר להגנת העורף.

<קריאה: מתי הוא החליט?

<דן רונן: ב-24 ביולי.

<דן רונן: אני נכנסתי לתפקיד ב-23.

<דן רונן: ראש הממשלה הודיע לשר הביטחון שהשרים לא מסתדרים ביניהם, לכן זה חוזר על ידי המל"ל לשולחנו.

<דן רונן: אני מקווה שבפגישה הבאה תתמכו ותעזרו לנו בזה, או שעכשיו באירוע הזה ננצל את זה כדי להשלים את הסאגה הזאת שכל אחד עושה מה שהוא רוצה במדינה הזאת.

מירי רגב: אני חייבת להגיד לך שאם ייצא משהו טוב מכל הדיונים האלה – אני בטוחה שכל משרד יעשה את מה שצריך לעשות – זה יהיה אחת ולתמיד.

מירי רגב: אתה מכיר את זה מתפקידך הקודמים, אני מכירה את זה מצה"ל.

מירי רגב: פעם אחת ולתמיד יהיה גורם אמיתי אחד מתכלל שייתן את הדין, לטוב ולרע.

<דן רונן: בקשה אחרונה מחברי הכנסת – אני יודע, הם עושים את זה - היא שתדברו עם ראשי הרשויות, תשאלו מה המשרד להגנת העורף עשה.

מירי רגב: לא כדאי לך לשמוע את כל הרשויות.

<דן רונן: תאמיני לי שכן.

<דן רונן: אתמול הייתי בגוש עציון.

<דן רונן: אני אומר לך במילים שלהם, "אנחנו לא מכירים משרד ממשלתי ששואל מה אתם צריכים ותוך שעתיים זה מגיע.

<דן רונן: אין דבר כזה".

<דן רונן: תדברו עם צפת, תדברו עם בית ג'אן, תדברו עם ירושלים, תדברו עם גוש עציון.

מירי רגב: אם הכל כל כך טוב - -

<דן רונן: הכל היה מצוין, אני מודיע לכם.

נחמן שי: רק השלג קלקל.

<דן רונן: נכון, השלג קלקל.

<דן רונן: נחמן שי צודק.

מירי רגב: זה כמו במלחמת לבנון השנייה שאמרו שהכל היה כל כך טוב, רק הטילים נפלו.

<דן רונן: אני מקווה שיהיה גיבוי תקציבי להוצאות שהוצאנו.

<דן רונן: גם השר נתן גיבוי.

<דן רונן: לא חסכנו ממטרנה עד קמח, עד מים ועד שקיות חימום.

<דן רונן: כל מה שהיה במלאים לקחנו.

ישראל אייכלר: כמה עובדים יש לכם במשרד?

<דן רונן: הרב אייכלר, אנחנו משרד "גדול" מאוד, בסביבות 40 איש.

<דן רונן: זה המשרד היחידי שיש לו ראייה כוללת מתכללת מול משרדי ממשלה.

מירי רגב: זה ברור לנו.

<דן רונן: תתמכו במשרד כדי שיהיה משרד חזק ועצמאי.

אליהו ישי: ציבור גדול מקשיב לנו וצופה בנו על-מנת לראות כיצד דברים מתנהלים.

אליהו ישי: מה שמעניין אותנו פה, בוודאי את יושבת ראש ועדת הפנים, הגברת מירי רגב, שבפעם הבאה, אם בסופה, בשיטפונות או ברעידת אדמה כולם יהיו מסונכרנים ומוכנים טוב יותר.

אליהו ישי: זאת המטרה והכוונה שלנו.

אליהו ישי: לגבי חלוקת הסמכויות בין המשרדים.

אליהו ישי: הוועדה שאני עומד בראשה כבר גיבשה המלצה לראש הממשלה.

אליהו ישי: אנחנו קיימנו סדרה שלמה וארוכה של דיונים.

אליהו ישי: עשרות שעות שמענו את כל המשרדים הרלוונטיים בעניין.

אליהו ישי: אני מאוד מקווה שתתקבל החלטה במועד מוקדם ככל שרק ניתן .

אליהו ישי: לנו חשוב שבסופו של דבר תהיה הפקת לקחים.

אליהו ישי: אני שומע את המשרדים.

אליהו ישי: זה חשוב לשמוע את כולם.

אליהו ישי: אנחנו לא עושים ועדת חקירה אלא ועדה שתגבש המלצות, תפיק לקחים כדי שבפעם הבאה זה לא יקרה.

אליהו ישי: אפשר לבצע את זה במסגרת הדיונים האלה.

אליהו ישי: זה דיון ראשון, יהיו עוד דיונים.

אליהו ישי: ייתכן שיהיו גם דיונים בוועדות משנה נוספות שנקים.

אליהו ישי: אנחנו רוצים לתת את השירות הטוב ביותר לאזרחי מדינת ישראל.

אליהו ישי: אם יתרחש עלינו אסון טבע בדמות של סופה, שיטפונות, רעידת אדמה, מגיפה או כל דבר שאני מקווה שלא יקרה, שנהיה מוכנים וערוכים הכי טוב שרק אפשר.

<דן רונן: אני ב-4 החודשים בתפקיד עברתי מלחמה, כמעט תקיפה אמריקנית בסוריה, רעידות אדמה, רכבת עם חומה שנפלה בקרית גת ועכשיו השלג.

<דן רונן: תראו מה עברנו פה ב-4 חודשים.

<דן רונן: חייב שלשר גלעד ארדן, שהוא השר להגנת העורף, יהיו סמכויות לאכוף הכל על כל משרדי הממשלה.

<דן רונן: זה לא נכון שהבט"פ יעסוק מול משרדי הממשלה והמשק האזרחי.

מירי רגב: חד משמעי.

<דן רונן: אנחנו עושים את זה ביום יום.

<דן רונן: כל מי שיושב פה מבין ויודע את זה.

<דן רונן: ברגע שהטילו את האחריות על השר לבט"פ תמכתי בו במאה אחוז.

מירי רגב: אתה צודק.

מירי רגב: אני שוחחתי עם השר גלעד ארדן.

מירי רגב: אני מודה לו על שיתוף הפעולה.

מירי רגב: הוא יגיע לדיון בשבוע הבא.

מירי רגב: אנחנו נזמין גם את המל"ל.

מירי רגב: אנחנו נדון בעניין הזה ובסוגיות האלו.

מירי רגב: זה אחד הנושאים החשובים שצריך לדון בהם.

אליהו ישי: הממשלה חייבת לקבל החלטה דקה קודם בכל הסוגיה הזאת.

אליהו ישי: כל הבעיה פה שהממשלה לא קיבלה עדיין החלטה.

אליהו ישי: ברגע שהיא תקבל החלטה יהיה יותר סדר בתוך הבלגן הזה.

נסים זאב: אני מסכים שכל הגופים עשו כמיטב יכולתם, אבל תתארו לכם מה קורה במצב שחמור דוהר.

נסים זאב: לאן הוא יכול להגיע?

נסים זאב: מה ההספק שלו?

נסים זאב: הוא מוגבל, נכון או לא?

נסים זאב: אני רוצה לומר מה האזרח הפשוט ראה באמת.

נסים זאב: מה הוא ראה מחברת חשמל?

נסים זאב: את מכת החושך.

נסים זאב: מה הוא ראה מרח"ל?

נסים זאב: שרחל מבכה על בניה.

נסים זאב: מה הוא ראה ממל"ח?

נסים זאב: הוא ראה שיש רשות בלי מלח, אין מלח לפיזור, אין שום אמצעים.

נסים זאב: מה הוא ראה מהגנת העורף?

נסים זאב: שהפנו אליו עורף ולא פנים.

נסים זאב: חד וחלק.

נסים זאב: אם מישהו חושב שאחרי 4 ימים אזרחים יכולים לצאת מהבית הוא לא יודע על מה הוא מדבר.

נסים זאב: אנשים לא יכלו היום לצאת ב-7:00 בבוקר לתפילה, הם החליקו על המדרכות.

נסים זאב: אוטובוס שירד בירידה החליק ונכנס בתוך מעקה מול העיניים שלי.

נסים זאב: בואו נדבר על העניינים הרציניים יותר.

<דן רונן: זה כוח עליון כל הזמן.

נסים זאב: אנשים איבדו את ההכרה כי לא היה חימום, לא היה מי שיוציא אותם מהבתים שלהם.

נסים זאב: אנשים קפאו במכוניות שלהם.

נסים זאב: זקנה בת 86 מרח' שפרה התקשרה אלי ואמרה שאין מי שיוציא אותה מהבית שלה.

נסים זאב: אוטובוס במחלף הראל עמד 11 שעות.

נסים זאב: בתוכו היה בן אחותי, חייל שבא מהצבא.

נסים זאב: הוא התחיל לצעוד לכיוון קריית משה.

נחמן שי: בצומת הראל עוברות ניידות, עובר מד"א, עוברים רכבים במשך 11 שעות ואף אחד לא מתייחס.

נסים זאב: אני רוצה לומר לכם מה היה בליל שישי.

נסים זאב: מדברים על היום, אבל תראו מה היה בליל שישי.

נסים זאב: לי היה פדיון הבן.

נסים זאב: ברוך השם, זכיתי שרבי אליהו ישי, חבר הכנסת, ואריה דרעי השתתפו באירוע.

נסים זאב: הרב שלום הכהן היה הכהן שעשה את הפדיון.

נסים זאב: מישהו חושב שיכולנו להחזיר אותו הביתה בשעה 21:30? לא.

נסים זאב: אם לא היה זק"א שיכול היה לחלץ ולהעביר אותו לעיר העתיקה, לא היה מי שייקח אותו.

נסים זאב: כדי לפזר את האורחים שלי השגתי רכב 4 על 4.

ישראל אייכלר: ראש הממשלה לא הזכיר את המתנדבים של זק"א ושל איחוד והצלה אפילו במילה אחת.

נסים זאב: אם לא היו הגופים האלה היינו תקועים בצורה קטסטרופאלית.

מאיר פרוש: לרדיו קול חי, שיושבים פה, היה גל פתוח ביום חמישי בלילה.

מאיר פרוש: לרשת ב' לא היה קו פתוח.

אליהו ישי: הם ביקשו לדבר.

אליהו ישי: הם עשו עבודה טובה.

אליהו ישי: אנחנו נשמע אותם.

נסים זאב: השגתי רכב 4 על 4 על-מנת לפזר כמה עשרות אורחים שהיו אצלי באירוע.

נסים זאב: זה נמשך עד שעה 16:00.

נסים זאב: כאשר נתקעתי בכביש גולדה עם הרכב, תאמינו לי שגם אני התחלתי ללכת 4 על 4.

נסים זאב: נפלתי ולא יכולתי להמשיך.

נסים זאב: במשך שעה וחצי אין מי שיחלץ אותך.

נסים זאב: כשאני מנסה לצאת מהקטסטרופה שהייתי בה רץ אלי איזה אדם שיצא מהמכונית במרחק של 30 מטר.

נסים זאב: הוא זיהה אותי כחבר כנסת.

נסים זאב: הוא בטח אמר שאני אוכל להציל אותו.

נסים זאב: הוא אמר לי שיש איתו במשך שעתיים תינוקת קפואה בתוך הרכב.

נסים זאב: הוא שאל איך הוא מגיע משדרות גולדה לרמות, חצי קילומטר מהנקודה.

נסים זאב: לא היה מי שייקח אותו.

נסים זאב: אם מישהו חושב שאנחנו אומרים את זה רק בהומור, אז לא, אלו הן העובדות.

נסים זאב: אני אגיד מה אני חושב שצריך כחלק מהלקחים, כי יש הרבה סיפורים שיכלה הזמן והם לא יכלו.

נסים זאב: יש לי גם פגישה עם שר העבודה והרווחה.

נסים זאב: אני רוצה לומר לכם שבארצות הברית יש חובה על כל אדם בקטע של הבניין שלו, של הבית שלו לפנות את השלג.

נסים זאב: הבוקר ראיתי מספר החלקות.

נסים זאב: בכביש, אגב, היה אפשר ללכת.

נסים זאב: אזרח יכול ללכת איפה שהמכוניות.

נסים זאב: לחצות את המדרכה לא ניתן.

נסים זאב: על המדרכה הם החליקו.

נסים זאב: ראיתי במו עיניי מספר מקרים הבוקר, לא אתמול, לא שלשום.

מירי רגב: מה אתה מציע?

נסים זאב: מעבר לגנרטור שיש את החובה בארצות הברית, צריך לחייב בחוק את האזרחים שבקטע הגובל לאותו בניין או לאותו בית הם יפנו את השלג לצדדים, כדי לאפשר לאזרחים וגם לדיירי הבית לחצות בבטחה.

מירי רגב: יש כאן פרוטוקול מדיון שנעשה ב-6.1.92 של ועדת הכלכלה וועדת הפנים ואיכות הסביבה: "איננו יכולים, גם חבר הכנסת מצא, להישאר אדישים למה שהתרחש בירושלים, לסבל למשפחות ולאוכלוסייה בקור העז הזה.

מירי רגב: טוב שלא קרו אסונות.

מירי רגב: יש תינוקות, ילדים קטנים בכל בית שאין להם יכולת להתחמם בלילות.

מירי רגב: לדעתי לא רק העצים בירושלים שנפלו וגרמו להריסה של הרשת, אלא יש גם סיבות אחרות במקרה הזה".

מירי רגב: זה אחד לאחד על אסון טבע כאילו לא למדנו כלום מ-1992.

מירי רגב: זה פשוט מדהים.

מירי רגב: גם בעניין חברת החשמל, גם בעניין המשטרה וגם בעניין מד"א היינו יכולים לקחת את הפרוטוקול, לחלק אותו לכולם ולבקש רק לקחים, בלי לתת לגופים להפיק לקחים.

מירי רגב: זה פשוט מדהים שאנחנו יושבים פה ועושים דיון שכבר נעשה על אסון טבע.

מירי רגב: את זה הם עשו על אותם נושאים.

מירי רגב: לא מדובר על אותם ילדים, אלא על ילדים אחרים שסבלו, קשישים אחרים שסבלו.

יעקב אשר: זו אותה ועדת פנים.

מירי רגב: זו לא אותה ועדת פנים.

מירי רגב: זה פשוט מדהים.

מירי רגב: הפעם אנחנו לא נשאיר פרוטוקול כזה לעוד 10 שנים, אנחנו נעשה את התיקונים הנדרשים.

מירי רגב: מנכ"ל חברת החשמל, אני קודם כל מודה לך שהגעת.

מירי רגב: אני רוצה להודות לך על העשייה.

מירי רגב: כמו שאמרתי בתחילת הדברים שלי, זו הפעם הראשונה שהייתה כאן שקיפות מלאה של חברת החשמל לאזרחים ולתקשורת.

מירי רגב: זה יפה, וטוב שכך, אבל עדיין, לצערי, אנחנו נמצאים עם הרבה מאוד בתים שלא מחוברים לחשמל.

מירי רגב: נכון, אי אפשר לכרות 300 עצים, כי אחרת תהיה לי בעיה גם בחלק השני של הוועדה שלי, בכובע השני של הגנת הסביבה.

מירי רגב: מאידך, גם אי אפשר להישאר במצב כזה ש-4 ימים ירושלים נצורה בלי מוקדי חירום עיקריים, בלי יכולת להשיג את הגנרטורים, בלי היכולת להרים מסוקים לאוויר בגלל מזג האוויר.

מירי רגב: מזל שאנשים לא נפטרו, תודה לאל, מהקור העז הזה שאי אפשר לעמוד בו.

מירי רגב: חברת חשמל כבר מכירה את אסונות הטבע, זו לא פעם ראשונה.

מירי רגב: האם יש לכם פק"ל עבודה?

מירי רגב: מתי נערכתם לסופה?

מירי רגב: מה עשיתם כדי לקדם בברכה את הסופה הזאת?

מירי רגב: כיצד פעלתם כך שלא רק רשתות הטלוויזיה והרדיו יודיעו לכם איפה תקועים האנשים?

מירי רגב: האם פתחתם גל פתוח לטובת העניין הזה של חברת החשמל, כי הרי בלי חשמל אנשים יכולים למות?

מירי רגב: איך אתם פועלים?

מירי רגב: איך אפשרתם לקבוצה של עובדים לצאת לנופש באילת?

מירי רגב: איך אפשרתם שדבר כזה יקרה?

מירי רגב: איך הם לא מפוטרים לאלתר, או באים לתת את הדין לאלתר?

מירי רגב: איך חברת החשמל יוצאת לנפוש בזמן שיש כאן כזאת סופה?

נחמן שי: קיבלנו תשובות בוועדת הכלכלה.

מירי רגב: מצוין.

מירי רגב: אני מבקשת תשובות לשאלות האלו ולחלק מהדברים שאתם רוצים להשיב עליהם.

דוד צור: אנחנו מלינים על זה שהרשויות לא מתואמות בתוך עצמן, אבל אנחנו לא הצלחנו לתאם עם ועדת הכלכלה שלא יתקיים דיון במקביל על אותו נושא.

דוד צור: חצי מהאנשים האלה היו שם, דיברו שם ועכשיו באו לפה.

מירי רגב: דוד, אנחנו הודענו מראש שאנחנו עוסקים בכל המכלול, לא רק בתשתיות.

מירי רגב: ועדת הכלכלה עוסקת בתשתיות, וזה בסדר.

מירי רגב: על כך שזה באותה שעה אין לי יכולת לתת תשובה.

מירי רגב: אני רואה שהם הסתדרו.

מירי רגב: היושב-ראש במקום שנותן את הכסף, המנכ"ל במקום שהוא צריך לקבל על הראש.

מירי רגב: הכל בסדר.

מירי רגב: הם התחלקו.

מירי רגב: איך אומרים?

מירי רגב: הסמח"ט פה והמח"ט שם.

<אלי גליקמן: בוקר טוב לכם.

<אלי גליקמן: אני אכן עשיתי מאמץ מיוחד להגיע לכאן הבוקר.

<אלי גליקמן: לא הייתי מגיע לכאן אם לא כל היישובים היו מחוברים לחשמל.

<אלי גליקמן: עדיין יש פה ושם בתים ללא חשמל.

יעקב אשר: סדר גודל?

<אלי גליקמן: אנחנו לא נחסוך כל מאמץ עד שכולם יחוברו.

<אלי גליקמן: מכיוון שאני רוצה לתת דיווח מלא ואמין אנחנו לא יכולים להגיד אם מדובר בעשרות או במאות בתים.

<אלי גליקמן: חברת החשמל פונה היום באופן יזום.

<אלי גליקמן: כל מרכזי 103 מתקשרים ללקוחות אחד אחד במקומות המנותקים כדי לוודא שכולם מחוברים לחשמל.

<אלי גליקמן: אנחנו דווקא למדנו מהאירוע של 92, שזו הפתיחה שבה פתחת.

<אלי גליקמן: יש לנו פה סט של לקחים משנת 92.

<אלי גליקמן: הלקחים מיושמים אחד לאחד.

<אלי גליקמן: אני רוצה לומר שהחברה נערכה מחודש אפריל 2013 לאירועי החורף הקרובים.

<אלי גליקמן: לא צפינו אירוע קיצוני כזה שיש פעם ב-100 או ב-150 שנה.

<אלי גליקמן: אני רוצה להגיד בפורום המכובד הזה שאם חברת החשמל לא הייתה קיימת במתכונת שהיא קיימת היום, אז גם בעוד 3 שבועות, חודש וחודשיים לא היה חשמל לאזרחי המדינה.

מירי רגב: היינו יושבים פה על נרות.

מירי רגב: בזה אתה צודק.

מירי רגב: אני לא רוצה חברות פרטיות.

<אלי גליקמן: היום צריך לגלות רוח של פטריוטיות, צריך לדעת לציין לשבח, לא כל היום לבוא בטענות מה לא בסדר.

מירי רגב: לתת לכם את הצל"ש ביום העצמאות הקרוב?

<אלי גליקמן: לא ביקשתי.

<אלי גליקמן: אני לא מחלק לעצמי צל"ש.

מירי רגב: כבר חשבתי, כי אם אתה רוצה אני אתן לך להדליק את המשואה.

<אלי גליקמן: אני דיברתי על פטריוטיות.

<אלי גליקמן: אני גרתי מספר שנים בשליחות בארצות הברית.

<אלי גליקמן: דובר פה קודם על ארצות הברית.

<אלי גליקמן: נתנו גם דוגמה.

<אלי גליקמן: כדאי שתדעו שבארצות הברית צוותים של חברת החשמל לא יוצאים לטפל בתקלות חשמל עד אשר נפסקת הסופה.

<אלי גליקמן: זה לפי החוק.

<אלי גליקמן: העובדים שלנו בחברת החשמל היו 3 ימים בשלג, ברוח, עם נעליים רטובות, כאשר אנשים ישנו מתחת לפוך.

<אלי גליקמן: הם חיברו בית בית לחשמל.

מירי רגב: ישר כוח.

מירי רגב: יפה מאוד.

אליהו ישי: זה יפה מאוד, ישר כוח, אבל צריך לזכור שבארצות הברית כל בית מחויב על פי חוק שיהיה בו גנרטור.

אליהו ישי: הדברים קצת שונים.

<אלי גליקמן: אני גרתי שם בלי גנרטור.

אליהו ישי: אני מאוד מעריך את מה שעשיתם, אבל צריך לזכור - -

מירי רגב: אל תשווה עם ארצות הברית, כי תצא נפסד.

<אלי גליקמן: אני גרתי בארצות הברית מספר שנים בשליחות.

<אלי גליקמן: אני חייב להגיד לך שאין חוק שאומר שיש גנרטור בכל בית.

אליהו ישי: זה לא חוק.

אליהו ישי: זה מה שקורה בפועל.

נחמן שי: זה גם לא נכון.

<אלי גליקמן: בניו-יורק ובניו-ג'רסי, שאלו מדינות מפותחות, לא היה ב-2013 במשך חודש וחודש וחצי חשמל.

אליהו ישי: אנחנו לא אמריקה, לטוב ולרע.

ישראל אייכלר: אפשר להשוות את הסופה של סנדי למה שהיה פה?

<אלי גליקמן: אני לא מדבר על סנדי.

מירי רגב: בואו נדבר על חברת החשמל ומה היא עשתה בסופה הנוכחית.

<אלי גליקמן: אנחנו נמצאים 3,4 ימים אחרי האירוע.

<אלי גליקמן: הגענו לכל היישובים וחיברנו חשמל.

<אלי גליקמן: נכון שיש בעיות נקודתיות.

<אלי גליקמן: אני עצמי יצאתי לשטח כל יום, ביקרתי בכפרים וביישובים, שזאת הבעיה המהותית, ובעיר ירושלים שזה המרכז.

<אלי גליקמן: בצפון היו לנו מספר נקודות.

<אלי גליקמן: הבעיה המרכזית שהייתה לנו הייתה בעיית נגישות, כיוון שהיו מקומות שהדרכים היו חסומות אליהן בשלגים.

<אלי גליקמן: עד שלא פינו לנו את השלגים, בעיקר בצפון הארץ, בכפרים, במקומות קטנים וגם פה מסביב לירושלים ובירושלים העיר, לקח לנו זמן.

<אלי גליקמן: יותר מזה, גם כשפינו לנו את הכבישים משלג, ותצאו לרחוב עכשיו, לקח לנו שעתיים ושעתיים וחצי להגיע בתוך העיר ירושלים ממקום למקום.

<אלי גליקמן: זאת בעיה מאוד קשה, כי אנחנו לא אפקטיביים.

<אלי גליקמן: שעות היום מצומצמות.

<אלי גליקמן: האנשים שלנו עובדים גם בלילה, אבל זה פחות יעיל.

<אלי גליקמן: מספיק שיש רחוב צר ונהג פרטי יוצא, מחליק ונעצר באמצע הרחוב, אפילו רכב גרר לא יכול להזיז אותו.

מירי רגב: תקנו מפלס.

מירי רגב: מה הבעיה שיהיו לכם מפלסים לטובת ביצוע העבודה שלכם?

מירי רגב: זה כאילו להגיד למנתח שכשהוא יגיע לא יהיו לו הכלים לניתוח.

מירי רגב: אם אתה יודע שאתה צריך להגיע לאותם מקומות, אתה יודע שאי אפשר לכרות את 300 אלף העצים שנחתו על קווי החשמל, אתה יודע איפה המקומות הקריטיים ששם אנחנו צריכים את מתח החשמל, תעשה את העבודה שלך ותגיד שאתה זקוק לכך וכך כלים כבדים כדי לפלס את הדרך של העובדים שלך לטובת העניין.

אורי מקלב: גברתי היושבת-ראש, לא מדובר על 300 עצים, מדובר על מקומות שהיו מנותקים לגמרי.

אורי מקלב: חברת החשמל הייתה צריכה להיכנס 300 מטר בשביל השנאי.

אורי מקלב: היא לא נכנסה כי המועצה לא פינתה לה.

אורי מקלב: עומדים כל הכלים הכי חדישים ואי אפשר להיכנס.

אורי מקלב: עושים חוזה.

אורי מקלב: לא צריך לקנות טרקטורים ומפלסות.

אורי מקלב: עושים חוזה עם חברות בנייה לשעת חירום, זה הכל.

דוד צור: אי אפשר לצפות ממנו שהוא יחזיק מפלסת, זה לא התפקיד שלו.

ישראל אייכלר: אם הכביש חסום על ידי מכוניות חברת חשמל לא יכולה להגיע אפילו אם יש לה מפלסת.

ישראל אייכלר: צריך לקחת בחשבון שאם הכביש חסום, כמו הבוקר, אי אפשר להגיע למקומות.

<אלי גליקמן: גם הבוקר - אני מצטרף לדברים שלך - כדי להגיע בתוך ירושלים לכנסת אנשים חוו את הדבר הזה.

<אלי גליקמן: מה אתם מדברים על לקנות מפלסות?

<אלי גליקמן: אם אתם רוצים אנחנו גם נקנה מסוקים כדי להטיס את כל הכוחות, אבל אז תזמינו אותי לדיון בוועדת הביקורת ותשאלו איך אנחנו מבזבזים כל כך הרבה כסף על אירוע שקורה פעם ב-100 שנה.

<אלי גליקמן: אי אפשר להחזיק את המקל בשני הקצוות.

מירי רגב: זה נכון.

<אלי גליקמן: תחליטו מה אתם רוצים ואני אבצע.

<אלי גליקמן: תחליטו, תעמדו מאחוריי ותתנו לי גיבוי.

מירי רגב: אדוני המנכ"ל, אם אתה רוצה שנחליט תיתן לנו את הסמכות ואת האחריות.

מירי רגב: משום שאתה מחליט התשובה של לתת לנו להחליט היא תשובה צינית, או שאתה רוצה להוריד מעצמך את האחריות.

מירי רגב: אתה צריך לבוא ולהגיד שברור לך לחלוטין שאי שאפשר לעשות מאה אחוז.

מירי רגב: שמעתי את יושב- ראש חברת החשמל, יפתח רון טל.

מירי רגב: אני מקבלת את מה שהוא אמר.

מירי רגב: אני חושבת שחברת החשמל והעובדים שלה עשו ופעלו יומם ולילה.

מירי רגב: הם הקפיצו עובדים גם בשבת כדי לטפל בסופה.

נחמן שי: שבת לא יוצאת דופן משאר הימים.

נחמן שי: את מזכירה לי את חברת הוט, שאמרה להתקשר ביום ראשון.

אליהו ישי: שבת זה שבת.

מירי רגב: אני מצפה שתבוא כמנכ"ל ותגיד שעם כל זאת אלה הפערים, בדיוק כמו שעשתה משטרת ישראל.

ישראל אייכלר: השאלה מה הייתם עושים אם הייתם יודעים מראש.

<אלי גליקמן: עדיין מעל 2000 עובדים של החברה עובדים סביב השעון כדי להחזיר ולייצב את החשמל.

<אלי גליקמן: עד עכשיו נתנו עזרה ראשונה, אם בעשרות גנרטורים שמפוזרים ביישובים בארץ, אם בייצוב הרשת.

ג'מאל זחאלקה: כמה גנרטורים יש לחברה?

<אלי גליקמן: אנחנו התמודדנו עם כ-6000 עצים שקרסו, עם סדר גודל של 600 קווי חשמל שקרסו, שנפלו, עם מאות עמודי חשמל.

<אלי גליקמן: מבחינת האיכות, כפי שאמרתי, ביצענו בהמשך להיערכות שלנו מחודש אפריל תרגיל היערכות מיוחד לחורף 2013 לפני כחודש.

<אלי גליקמן: הגדלנו את ההשקעות שלנו במערכת ההולכה והחלוקה.

<אלי גליקמן: הכנו גם תכנית לחידוש רשת החלוקה על מנת שתהיה יותר חסינה.

<אלי גליקמן: הסרנו מפגעים ברשת החלוקה לקראת החורף.

<אלי גליקמן: השקענו בשנתיים האחרונות מאות מיליוני שקלים בחידוש הצי כדי להיות מוכנים.

<אלי גליקמן: יש רכבים ישנים מאוד.

<אלי גליקמן: אני לא רוצה לחשוב מה היה המצב שלנו אם לא היינו משקיעים את מאות מיליוני השקלים שהשקענו רק בשנתיים האחרונות.

נחמן שי: האם תקציבי האחזקה שלכם השוטפים שמקדמים בעיות כמו אלו שהתעוררו עכשיו גדלו או קטנו?

<אלי גליקמן: תקציבי ההשקעה של חברת החשמל - -

נחמן שי: אני לא מדבר על הטמנה, שאת זה אנחנו יודעים, אני מדבר על אחזקה שוטפת.

<אלי גליקמן: הם גדלו בצורה משמעותית.

<אלי גליקמן: על-מנת להתמודד בצורה אולטימטיבית עם סופה מהסוג הזה צריך להיכנס להשקעה של עשרות מיליארדי שקלים, יכול להיות גם של 80 ו-100 מיליארד שקלים.

נחמן שי: זו הטמנה.

נחמן שי: אני לא הצעתי את זה.

נחמן שי: כל אחד מבין שהטמנה זה - -

<אלי גליקמן: זו שאלה של סדרי עדיפויות במדינה.

נחמן שי: אני מדבר על האחזקה השוטפת.

נחמן שי: העצים שאתם מדברים עליהם, האם הגדלתם או הקטנתם את זה?

נחמן שי: השאלה אם היה צריך להוריד אותם.

<אלי גליקמן: הגדלנו את ההשקעה.

<אלי גליקמן: יש הבדל בין זה שאתה נערך לחורף עם גיזום עצים, שזה בעיקר כדי שהרוחות לא יסיטו את הענפים ויפגעו ברשת, לבין עצים שקורסים בגלל עוצמת השלג.

<אלי גליקמן: יש לנו דין ושיח עם הקרן הקיימת לישראל.

אורי מקלב: אדוני היושב-ראש, הוא מטעה את הוועדה.

אורי מקלב: אדוני המנכ"ל, בחלק גדול מהמקרים בכלל לא היו מעורבים עצים.

אורי מקלב: היו נתיכים שנמסו.

אורי מקלב: זה לא היה קשור בכלל לעצים.

אורי מקלב: אלו היו התשתיות שלך.

<אלי גליקמן: אם רוצים אפשר לקבל החלטה שעוקרים עצים, אבל אז יש לי בעיות עם ארגונים אחרים.

<אלי גליקמן: הם ישאלו אותי באיזה זכות אני עוקר עץ בן 50 או 100 שנה.

<אלי גליקמן: זאת לא רק החלטה שלי.

אורי מקלב: צריך לגזום אותם, לא לעקור אותם.

אליהו ישי: גם עירייה לא יכולה לעקור.

אורי מקלב: בחלק גדול מהמקרים זה רק לגזום את הענפים הרבים שגורמים לעץ להישבר.

<אלי גליקמן: הגענו לגל קור כזה שהציבור כבר לא שואל כמה כסף עולה לו והוא מפעיל אמצעי חשמל בסדרי גודל ובצורה משמעותית הרבה יותר.

<אלי גליקמן: שמעתם את המושג 3 כפול כך אמפר.

<אלי גליקמן: לציבור רובו ככולו יש 3 כפול 25 אמפר.

<אלי גליקמן: כשהוא צורך יותר ממה שיש לו בבית - פעם קרו לזה שהפקק קופץ - אז הפקק קופץ או הנתיך נשרף כי הוא לא הזמין את החיבור.

<אלי גליקמן: למי באים בטענות?

<אלי גליקמן: לחברת החשמל.

<אלי גליקמן: חברת החשמל לא יכולה להזמין עגלת חיבור לכל הלקוחות.

<אלי גליקמן: יש נוהלים לגבי איך שעושים את זה, ויכולים לעשות.

<אלי גליקמן: חבר הכנסת מקלב, אם הציבור רוצה או הלקוחות הוא יכול להזמין עגלת חיבור.

<אלי גליקמן: יש פרוצדורה איך עושים את זה.

<אלי גליקמן: בסופו של דבר מגיעים עם אותו בית ספציפי, קטן או גדול, מוכנים יותר לחורף הבא.

<אלי גליקמן: אני לא יכול לקבל על סמך החלטתי - -

מירי רגב: נכון, אבל אתה יכול להסביר, אתה יכול להפיץ, אתה יכול להעביר את הערות האלו, אתה יכול להביא את הדברים האלה לידי הציבור.

מירי רגב: אתה לא יכול לבוא ולהגיד שאתה לא יכול.

מירי רגב: אתה בצדק אומר שאתה חושב שאם במקום חברת חשמל היו פה גופים פרטיים היינו יושבים פה לאור הנרות.

מירי רגב: אתה יודע מה, אני הולכת איתך על זה, אתה צודק.

נחמן שי: זה ממש לא ממן העניין עכשיו.

מירי רגב: יש לך גם אחריות להעביר את המידע הזה לציבור.

מירי רגב: אז מה עכשיו?

מירי רגב: עכשיו בסוף כולם בסדר, רק הציבור אשם שהייתה הסופה?

<אלי גליקמן: אנחנו – אני אומר את זה בצורה הכי עדינה שאפשר - שולחים לציבור מידי חודש או חודשיים, תלוי בלקוח, ומפרטים מה צריך לעשות ומה ההכנות לחורף, כולל נושא הנתיכים.

<אלי גליקמן: אנחנו נמצאים ברשתות - -

אורי מקלב: אתה ציני לאורך כל התשובות שלך.

אורי מקלב: לא מרגישים שהפנמת את הבעיה.

אורי מקלב: אתה אומר שזה משהו לא צפוי, משהו שקורה פעם ב-150 שנה.

אורי מקלב: זאת התשובה שלך למאות האלפים שהיו מנותקים כמה ימים – זקנים ילדים.

אורי מקלב: מה ההתרשמות שלנו?

אורי מקלב: שלא הפנמת את גודל האירוע.

אורי מקלב: אתה ציני כלפינו, כלפי יושבי-ראש הוועדה וכלפי הלקוחות שלך שטילפנו עוד ועוד פעם ולא השיגו אותך.

מירי רגב: הרב מקלב, אני לא רוצה לקרוא להם לקוחות.

מירי רגב: הם לא לקוחות, כי אין להם אופציה אחרת.

מירי רגב: הם צרכנים שלו.

מירי רגב: הוא חייב לטפל בהם.

מירי רגב: אני מציעה לך שבמקום המילה "לקוחות" תהיה המילה "צרכנים".

מירי רגב: אין לנו אפשרות ללכת עכשיו למישהו אחר.

מירי רגב: אתה חברת החשמל היחידה שלנו.

מירי רגב: אתה לא צריך להתייחס אליהם כלקוחות, אתה צריך להתייחס אליהם כאל צרכנים וכאל כאלה שצודקים באמירות.

נחמן שי: מירי, לקוחות זה מינוח - -

מירי רגב: לקוחות זה מינוח כזה שיש לי אפשרות - -

נחמן שי: להיפך.

נחמן שי: לדעתי לקוחות מבטא יותר נכון את מערכת היחסים.

נחמן שי: הם מספקים לנו שירות ואנחנו הלקוחות שלהם.

מירי רגב: אין לי אופציה אחרת.

דוד צור: אני לא חושב שהוא ציני, אני חושב שהוא מדבר ברצינות.

<אלי גליקמן: אני מאוד רציני ובכלל לא ציני.

<אלי גליקמן: הייתי סמנכ"ל שירות לקוחות במשך 5 וחצי שנים בחברת פרטנר.

<אלי גליקמן: קראתי לציבור הלקוחות שלי לקוחות.

<אלי גליקמן: כך הרגשתי.

<אלי גליקמן: כך אני מרגיש גם היום בחברת החשמל.

<אלי גליקמן: אני חייב לתת להם את כל השירות הכי טוב בעולם.

<אלי גליקמן: אני חושב שזה מה שמנחה את האנשים בחברת החשמל.

<אלי גליקמן: אנחנו החברה היחידה, חוץ מהצבא והמשטרה, שלא שאלה כמה זה עולה.

<אלי גליקמן: לא חסכנו מאמץ אחד או שקל אחד.

<אלי גליקמן: כל הברזים פתוחים למען ציבור הלקוחות שלנו.

<אלי גליקמן: אם לקרוא להם צרכנים או לא זאת שאלה אחרת של מה יותר נכון.

<אלי גליקמן: אנחנו לא חסכנו מאמץ בכסף או באנשים.

<אלי גליקמן: אני לא רוצה לחשוב לאן הגיע התקציב של השעות הנוספות שלנו ששמרנו אותו עד לפני האירוע חזק מאוד כדי לעמוד בתקציב.

<אלי גליקמן: כל המאמץ שלי כל השנה היה לשווא, כי פרצנו והשתוללנו בצורה פראית.

<אלי גליקמן: למה?

<אלי גליקמן: למען הלקוחות.

מירי רגב: איפה הפערים שלכם בהם אתם צריכים להשתפר לקראת הסופה הבאה?

<אלי גליקמן: בהתחלה רציתם את התיאור ואת ההנחיות.

<אלי גליקמן: אם את רוצה אני אקפוץ ללקחים.

מירי רגב: אל תדאג, אנחנו נעשה דיון נקודתי על זה.

מירי רגב: בוא תגיד לי איפה הלקחים.

<אלי גליקמן: בסך הכל ביצענו מספר חיתוכי מצב בכל יום החל מיום שני בשבוע שעבר.

<אלי גליקמן: הכנו את היחידות.

<אלי גליקמן: כשאמרו שיש חשש לשלג הצבנו והעברנו ציוד רב לירושלים מתוך חשש שבירושלים תהיה פגיעה קשה.

<אלי גליקמן: כבר בתחילת השבוע שעבר התחלנו להיערך לנושא הזה.

<אלי גליקמן: החזרנו את כל היחידות שלנו מהייצור מוקדם יותר חזרה כדי שיהיו מוכנות לגל הקור.

<אלי גליקמן: הגברנו חדרי מצב ועקבנו אחרי האירוע.

<אלי גליקמן: בין שלישי לרביעי בבוקר דובר על רוחות של בין 90 ל-100 קילומטר לשעה.

<אלי גליקמן: אנחנו היינו מודאגים מאניית הגז שנמצאת בחדרה - דיברו על גלים של 10 מטר - ומזה שהיא תצטרך לעזוב ותהיה לנו בעיה של גז במדינה, מעבר לשותפויות תמר.

<אלי גליקמן: עשינו הערכות מצב כל מספר שעות.

<אלי גליקמן: החשש הראשוני שלנו היה מרוח של 90 עד 100 קשר, שגם רוח בעוצמה כזאת היא דבר חריג שיכולה להפיל רשתות חשמל.

<אלי גליקמן: קמנו ביום רביעי בבוקר והרוח לא היית כל כך נוראה.

<אלי גליקמן: החזאים, שאיתם אנחנו בקשר צמוד, אמרו שהסופה שהם צפו תהיה כנראה בעוצמה הרבה פחות משמעותית.

<אלי גליקמן: בהתחלה אמרו בצהריים, אחרי זה הורידו את הערכות המצב.

<אלי גליקמן: הסופה האמיתית נכנסה בלילה שבין יום חמישי לשישי, כשעוצמת השלג גברה.

<אלי גליקמן: לא הופתענו מהרוח של ה-90 או 100 קמ"ש, אלא מפתיתי השלג שהגיעו לחצי מטר, מטר.

נחמן שי: בתחזית מזג האוויר אתם נשענים על השירות הכללי, או שיש לכם מרכז חזאות ומומחים משלכם שעוסקים בזה?

<אלי גליקמן: יש לנו גם וגם.

<אלי גליקמן: אנחנו נשענים בעיקר על השירותים הארציים.

<אלי גליקמן: יש לנו הסכמים לקבל נתונים.

<אלי גליקמן: יש לנו גם מרכזים עם סטטיסטיקה.

נחמן שי: יכול להיות שהלקח הוא שתפתחו לכם מיומנות בנושא של חזאים.

<אלי גליקמן: אנחנו החלטנו על מצב חירום ונערכנו למצב החירום, כולל ריכוז מאמץ בצפון הארץ ובירושלים.

<אלי גליקמן: נקטנו בדרך של פתיחות ושקיפות.

<אלי גליקמן: בשנתיים האחרונות, מאז משבר הגז של מצרים, החלפנו את הדיסק מה שנקרא, בצורה משמעותית ואנחנו מאוד שקופים.

<אלי גליקמן: גם כשהיו לנו בעיות רזרבה תמיד דיווחנו לציבור.

<אלי גליקמן: אני מדבר על השנתיים האחרונות.

<אלי גליקמן: נכנסנו לרשתות, לפייסבוק, לאינטרנט.

<אלי גליקמן: כל המידע חשוף לציבור כדי להקל על הציבור בצורה משמעותית.

מירי רגב: המנכ"ל, אני מצטערת שאני מפריעה לך, אבל אני מבקשת שתגיע לפערים וללקחים.

<אלי גליקמן: מבחינת הלקחים אנחנו נמצאים עדיין במשבר שנמשך.

<אלי גליקמן: הוא עדיין לא הסתיים.

<אלי גליקמן: צריך להבין שיש מעל 2000 איש בשטח.

<אלי גליקמן: מבחינת הלקחים הראשוניים שלנו החלטנו לעשות את הדברים הבאים: ראשית, לתגבר בצורה משמעותית את חטיבת הלקוחות, את אותם אלפי עובדים בצורה משמעותית, כיוון שגם כשהסערה תחלוף והרבה אנשים יעברו למוד אחר, העובדים שלנו יצטרכו לשקם את רשת החשמל.

<אלי גליקמן: אנחנו נצטרך לשנות את תקציב החברה שאישרנו ב-28 בנובמבר ל-2014.

<אלי גליקמן: אנחנו נצטרך לשנות אותו בצורה משמעותית.

<אלי גליקמן: אנחנו נצטרך להיכנס להרבה מאוד השקעות של מאות מיליונים בתקציב, אולי גם במעל למיליארד שקלים מעבר לתקציב שהיה לנו.

<אלי גליקמן: זה מה שהולך לקרות במדינה.

<אלי גליקמן: אנחנו נעבוד סביב השעון כדי לשקם את רשת החשמל .

<אלי גליקמן: את אותם מאות מיליוני שקלים שהשקענו בציוד מכני כבד נצטרך להשקיע כנראה עוד, כי יש לנו עדיין כ-20% רכבים שאנחנו צריכים להשקיע.

<אלי גליקמן: זה חלק מהפקת הלקחים.

<אלי גליקמן: היינו צריכים להאיץ בחברה את זה עוד שנים קודם.

<אלי גליקמן: אני הגעתי לפני שנתיים וחצי או קצת יותר לחברה.

<אלי גליקמן: זה אחד הדברים הראשונים שראיתי.

<אלי גליקמן: אני שמח שזאת הייתה החלטתי.

<אלי גליקמן: עכשיו אנחנו נלך ונאיץ את היתרה הקטנה שעוד לא עשינו.

<אלי גליקמן: אנחנו נלך ונעשה את זה.

<אלי גליקמן: מבחינת הקשר עם הציבור, שזה קשור גם בלקחים של 1992 - -

מירי רגב: לא אמרת מילה על הטמנה של חוטי חשמל, שזה אחד הדברים המרכזיים.

מירי רגב: הטמנה של חוטי החשמל במקום חוטי החשמל העיליים.

מירי רגב: מה שקורה הוא שאת חוטי החשמל העיליים כל פעם עץ יבוא ויפיל.

ישראל אייכלר: הוא אמר שזה משהו כמו 100 מיליארד שקל.

יעקב אשר: בוועדת הכלכלה אמרו שזה 25 מיליארד.

מירי רגב: בוא נדבר על ההטמנה, איפה אתם רואים את ההטמנה.

מירי רגב: למה לא חשבתם על הטמנה לפני שהכנתם את התקציב השנתי כאילו אנחנו במדינה שאף פעם לא יכולות להיות בה סופות?

מירי רגב: האם יש תכנית רב שנתית בעניין הזה?

מירי רגב: אנחנו נפרט את זה אחר כך, רק תיגע בנקודה בעניין ההטמנה.

<אלי גליקמן: אני עניתי מוקדם יותר לחבר הכנסת נחמן שי שדיבר על זה.

<אלי גליקמן: משנות ה-80 יש החלטה שבכל יישוב חדש או בכל שכונה חדשה שמוקמת בישראל מטמינים את רשת החשמל.

<אלי גליקמן: ההשקעה בלהחליף את הרשת הקיימת מוערכת, כולל מתח על ועליון, ב-80 וב-100 מיליארד שקל.

<אלי גליקמן: אם אנחנו מדברים רק על הרשת של מתח נמוך ומתח גבוה, אנחנו מדברים על 25, 30 מיליארד שקלים .

<אלי גליקמן: אם אנחנו רוצים להטמין גם מתח על ומתח עליון, שאלה העמודים היותר גדולים שעוברים בכל, ההשקעה תעלה עוד עשרות מיליארדי שקלים מעבר ל-25,30 מיליארד שקלים ששמעו בוועדת הכלכלה.

<אלי גליקמן: המספרים הם מספרים דומים.

<אלי גליקמן: אני מזכיר לכולנו שחברת החשמל נמצאת במעל ל-70 מיליארד שקלים חוב מצטבר.

<אלי גליקמן: החלטה כזאת של השקעה של עוד 20,30 מיליארד או 100 מיליארד שקלים היא החלטה גדולה, היא החלטה אסטרטגית ברמה של המדינה, כי בדיון הבא ייקחו אותי לוועדת הכספים או הכלכלה וישאלו אותי למה מחירי החשמל גבוהים בארץ.

<אלי גליקמן: צריך להחליט מאיפה ניגשים לנקודה, איך נותנים את העדיפות.

<אלי גליקמן: קיבלנו החלטה מושכלת כך שבכל שכונה חדשה או יישוב חדש הרשת תהיה מוטמנת.

<אלי גליקמן: אי אפשר להחליף את כל הרשת בבת אחת כיוון שזה גדול - -

יעקב אשר: אל תחליף את כל הרשת, קח מקומות אדומים כלקחים מהסערה הזאת ותחליט שבהם אתה לא נכנס לתכנית של 100 מיליארד אלא לאט לאט.

מירי רגב: כל דבר לוקחים למקום קיצוני של מה נגיד בוועדה הזאת או בוועדה אחרת.

<אלי גליקמן: זה חלק מהפקת הלקחים שנעשה.

דוד צור: אני רוצה להגיד באופן כללי שאנחנו מדינה שנעה בין אופוריה גדולה למאניה-דפרסיה גדולה.

דוד צור: אני חושב שיש כאן מספר נושאים ששווים את התחקור, ואנחנו טרום תחקור.

דוד צור: הדיון הזה מקדים קצת את זמנו.

דוד צור: טוב שהוא מתקיים, כי בסוף המערכות צריכות לתחקר את עצמן ולחזור אלינו עם עיקרי הדברים.

דוד צור: במקומות שבהם התשתיות הוכנו כראוי ראינו שהיו פחות תקלות.

דוד צור: למשל, בכל מה שקשור לתאגידי המים שאנחנו אוהבים לחבוט בהם בעיקר בגלל העלויות הגבוהות שאנחנו גובים במחיר המים, בסוף הוכיח את עצמו שבמקומות שבהם השקיעו תאגידי המים בתשתיות ביוב הזרימה הייתה טובה.

דוד צור: אפילו איילון לא נחסם, למרות שזה לא קשור כל כך לתאגידי המים.

דוד צור: בתשתיות בערים הגדולות וגם בקטנות כמעט ולא ראינו הצפות כמו שראינו בשנים הקודמות.

דוד צור: אני חושב שהמנכ"ל הציג כאן את הנושא של עלות אל מול התועלת.

דוד צור: אני לא חושב שיש ציפייה שכל המערכות יתכווננו כל הזמן למקרי קיצון, כי אחרת העלויות יהיו פנטסטיות.

דוד צור: תמיד בסופו של דבר צריך לעשות סדרי עדיפויות.

דוד צור: עדיין אני מאוד מודאג - דיברתי ארוכות עם המנכ"ל של המשרד להגנת העורף - מחוסר הבהירות ובעיקר מהעניין שיש אחריות גדולה על המשרד עם סמכויות מועטות יחסית.

<דן רונן: הבנתי שעל זה יהיה דיון בנפרד.

מירי רגב: בשבוע הבא.

דוד צור: אחת הבעיות שאני מזהה היא הכפיפות הזאת של הגנת העורף למשרד הביטחון.

דוד צור: הרצון שלנו הוא שהוא ייכנס מהר מאוד לפעולה.

דוד צור: המשרד להגנת העורף הוא לא משרד אופרטיבי, הוא משרד מתאם.

דוד צור: בסופו של דבר, כל מערכת כזאת יודעת לפעול כמעט עצמאית.

דוד צור: היכולת לחבר ביניהן, עם כל הממשקים שיש פה – אזרחיים, ביטחוניים, חירום, היא בעייתית מאוד.

דוד צור: זה לדעתי נושא שאנחנו נצטרך לעשות אותו.

דוד צור: אני בכלל לא חסיד גדול של תחקירים יסודיים בלי החרב המתהפכת כל הזמן מלמעלה.

דוד צור: בעוד אנשי חברת החשמל תלויים על עמודי החשמל, השוטרים שסיכנו את חייהם והחיילים, שומעים שמבקר המדינה קפץ ביום למחרת ואמר שהוא הולך לעשות בדיקה.

דוד צור: בואו תנו למערכות לתחקר את עצמן.

דוד צור: יש פה עניין – אולי בוועדת הכלכלה דנו או לא דנו בו - של הכרזה על אסון טבע.

דוד צור: יש לזה משמעויות כלכליות כבדות.

דוד צור: אנחנו צריכים להיות מאוד מודאגים מהנזקים של האזרחים שיתחילו לצאת לאט לאט, כמו שקורה עכשיו.

דוד צור: פתאום רואים את הרכבים ההרוסים, את הבתים שנהרסו, הרבה נזקים בחקלאות ועוד כהנה וכהנה.

<קריאה: אזרחים ורשויות.

חנין זועבי: אני אולי אתחיל בנקודה שאת הזכרת, גברתי היושבת-ראש.

חנין זועבי: את אמרת שאנחנו יכולים לחזור על הדוח של 92, שנשנן אותו ושזה גם יהיה תקף לגבי 2013.

חנין זועבי: אני לא חושבת שזה בגלל מחסור של ציוד, ידע, צוותים או מיומנות, זה עניין של לוגיקה.

חנין זועבי: מדינה שנחשבת לחזקה צבאית שמה את המאמצים שלה ואת העדיפות שלה בחוזק הצבאי שלה, לא בחוזק האזרחי.

חנין זועבי: היא משאירה את החברה האזרחית כחברה חלשה.

חנין זועבי: היא לא נערכת מספיק.

חנין זועבי: זה בגלל אותה לוגיקה.

חנין זועבי: לא ממשיכים באותה ועדת פנים, אלא ממשיכים באותו היגיון.

חנין זועבי: זה מוזר כפליים כאשר מדברים על מדינה חזקה.

חנין זועבי: העדיפות היא לאיומים הצבאיים.

חנין זועבי: זה ההיגיון שמחליש את החברה האזרחית.

חנין זועבי: אני חושבת – לא שואלים אותי - שצריכים לשנות את העדיפות.

חנין זועבי: העדיפות הראשונה היא לחברה האזרחית ולחוזק האזרחי.

חנין זועבי: אני כמעט המומה ומופתעת מדיון שנמשך שעתיים ומדברים בו על נזקים, על אנשים שנתקעו ברחובות ועל מכוניות שהחליקו, אבל לא מזכירים, ולו במילה אחת, 5 אנשים שנהרגו בסערה.

חנין זועבי: הם נהרגו בגלל הסערה.

חנין זועבי: במשך שעתיים, משעה 11:00 עד 13:00 אף אחד לא העלה את הטרגדיה האנושית.

חנין זועבי: מתחילים בזה.

חנין זועבי: גברתי היושבת-ראש, מתחילים באנשים שנהרגו, שזו הטרגדיה האנושית, לא בכל מיני דברים חשובים.

חנין זועבי: 5 אנשים נהרגו: 2 בנגב, ילד בלוד, גבר בבית נקובא ואחד בראשון לציון.

חנין זועבי: שם צריכים לעשות חקירה.

חנין זועבי: שם צריך להתמקד.

חנין זועבי: שם צריך להתחיל.

חנין זועבי: זאת שאלה מרכזית.

חנין זועבי: אנשים נהרגו בגלל הסערה, לא מוות טבעי.

חנין זועבי: זה מוות מיותר.

חנין זועבי: מצליחים להפתיע אותנו כל פעם מחדש בזלזול בחיי אדם.

חנין זועבי: ועדת הפנים ואת, גברתי היושב-ראש, צריכים להתחיל בנקודה הזאת.

חנין זועבי: אני מבקשת ועדת חקירה, אולי להקדיש את הישיבה הבאה לדיון ב-5 האנשים שמתו, לשאול למה, האם זה היה מוות מיותר או שאם אפילו היינו עושים את כל המאמצים היינו גם מאבדים חיי אדם.

חנין זועבי: הנקודה השלישית אולי תהיה המרכז של הדיונים הבאים.

חנין זועבי: התקשרו אלי ראשי רשויות לגבי מה עושים בנוגע לנזקים.

חנין זועבי: לא מדובר בנזק של התושבים, מדובר ברשויות החלשות.

חנין זועבי: את שאלת למה רשויות חזקות לא מגבות ולא עוזרות לרשויות חלשות.

חנין זועבי: רשויות, כמו גוש חלב למשל, הזרימו מאות אלפי שקלים למפלסות.

מירי רגב: נדון בנושא הזה.

חנין זועבי: הם שכרו 4 ו-5 מפלסות.

חנין זועבי: זה עולה המון כסף.

חנין זועבי: האם עוזרים להם?

חנין זועבי: האם יש תקציב מיוחד?

חנין זועבי: צריך להקדיש את הדיון הבא לכל עניין הפיצויים האזרחיים והפיצויים לרשויות החלשות.

<שוקי אמרני: אני אתייחס לשני נושאים שהם בתחום הטיפול של משרד הפנים במצבים כאלה.

<שוקי אמרני: נושא אחד הוא הנושא התקציבי, נושא שני הוא סיוע בקליטת המפונים על ידי הרשויות המקומיות.

<שוקי אמרני: בכל מה שנוגע לנושא התקציבי נעשתה על ידנו עבודה מאוד מקיפה בתיאום עם משרד האוצר.

<שוקי אמרני: פנינו לרשויות המקומיות, בדקנו.

<שוקי אמרני: מדובר ב-42 רשויות מקומיות שהוציאו כספים נקודתיים לנושא הזה, בהתאם לקריטריונים שקבענו, על פי נהלים שאנחנו פועלים לפיהם.

<שוקי אמרני: הנהלים האלה מסודרים, מאורגנים יחד עם משרד האוצר.

<שוקי אמרני: במסגרת הזאת אנחנו מדברים כרגע על סדר גודל של 73 מיליון שקלים שצריך לסייע לרשויות המקומיות.

<שוקי אמרני: זה על פי הבקשה, הדרישה ועל פי הפנייה שלהן, בהתאם לקריטריונים שקבענו.

<שוקי אמרני: הדרישה הזאת הועברה למשרד האוצר.

<שוקי אמרני: לא מדובר כאן בכספים עבור תשתיות ופעולות אחרות, מדובר בנושאים שקשורים בכוח אדם, בנושאים שקשורים לפינוי השלג.

מירי רגב: אתה אומר שלמשרד הפנים אין אחריות בזמן חירום על העיריות, זה המשרד להגנת העורף.

<שוקי אמרני: בוודאי.

מירי רגב: מה עם הסוגיה הזאת של עזרה של עיריות חזקות לחלשות?

<שוקי אמרני: הוועדה הזאת אישרה בחקיקה שרשות מקומית יכולה לסייע לרשות מקומית אחרת במצבי חירום.

מירי רגב: צריך לעשות פה שינוי חקיקה.

<שוקי אמרני: אין לנו שום התנגדות שיהיה סיוע כזה במצבים מהסוג הזה.

<שוקי אמרני: אולי משפט אחד לגבי הלקחים.

<שוקי אמרני: זאת סוגיה שחשוב לציין אותה.

<שוקי אמרני: צריכה לצאת מפה קריאה למשרד האוצר לארגן את הכסף הזה, מאחר והרשויות המקומיות נמצאות בסוף שנה והן זקוקות לכסף הזה.

<שוקי אמרני: אנחנו לא הגבלנו אותן בהוצאות האלו.

<שוקי אמרני: ההנחיה של שר הפנים הייתה לתת את כל הסיוע והתמיכה לרשויות המקומיות כדי שיתמודדו עם המצבים.

<שוקי אמרני: העבודה שלנו נכנסת עכשיו לפעילות מאוד מאסיבית כדי שהרשויות המקומיות יוכלו לחזור לחיי שגרה במהירות המקסימאלית שניתן.

<שוקי אמרני: צריך הרבה מאוד תקציבים כדי שהפעילות הזאת תתבצע.

אליהו ישי: תמליצו לשר לתת תעדוף לאותן רשויות.

אליהו ישי: תבקשו מהאוצר תוספת לרזרבה לרשויות שנקלעו לקשיים כלכליים קשים בעקבות הסופה.

<שוקי אמרני: מניסיונך כשר הפנים אתה יודע שזה צריך להיות תקציב תוספתי ייעודי, נקודתי לנושא הזה, לא תקציב - -

אליהו ישי: במסגרת הרזרבה הדלה.

אליהו ישי: במקביל לבקש מהאוצר תקציב תוספתי על מנת לסייע לאותן רשויות שנקלעו לקשיים גדולים מאוד.

אורי מקלב: בתחילת דבריי אני רוצה להגיד תודות לכל אלה שפעלו ולכל הגופים שהתעסקו בנושא של מזג האוויר.

אורי מקלב: כולם עבדו במסירות, אם זה העובדים והמנהלים.

אורי מקלב: זה החלק של הצל"ש.

אורי מקלב: יש את החלק השני של הפקת הלקחים.

אורי מקלב: 3 גופים מרכזיים היו קשורים לטיפול במזג האוויר: המשטרה, כוחות הביטחון, שזה הצבא ופיקוד העורף, חברת החשמל והרשויות והמועצות המקומיות.

אורי מקלב: לפעמים המינהל האזרחי.

אורי מקלב: המשטרה כשלה לגמרי בחלק הראשון של האירוע.

אורי מקלב: ב-9 השעות הראשונות או ב-12 השעות הראשונות ראינו משטרה – אולי היו מפקדים שרצו לעשות משהו – שלא נתנה מענה לתרחיש כזה.

אורי מקלב: נכון, הכבישים היו סגורים, אי אפשר היה לעבור בהם, אבל מה עושים, איך פועלים בקצה הרצף?

אורי מקלב: איך משחררים את הפקק?

אורי מקלב: לא יכול להיות ש-12 שעות אנשים לא יכולים לרדת מירושלים.

אורי מקלב: הם כבר נמצאים בקצה אבל אין מישהו בקצה שמתחיל להזיז בצורה מסודרת.

אורי מקלב: אנשים היו בתוך טנדר במשך 12 שעות בסיבוב מוצא.

אורי מקלב: היו נשים בהריון, ילדים.

אורי מקלב: אני לא מדבר על מה שהם עברו, שזה סיוט.

אורי מקלב: הם בטראומה עד עכשיו.

אורי מקלב: איך שורדים את זה?

אורי מקלב: רכב דומם שאין לו דלק, או אוטובוסים שלפי התקנון הורו להם לדומם מנוע השאירו דלת פתוחה.

אורי מקלב: ככה עומדים אוטובוסים שלמים בהראל ובמקומות כאלה.

אורי מקלב: ב-03:00 לפנות בוקר כשמגיעה המשטרה ורואה שיש נשים בהריון, שיש ילדים היא אומרת שתיכף יגיעו הג'יפים שלה לפנות את האנשים לאיזה מרכז קליטה במבשרת ציון ושם יביאו להם תה חם.

אורי מקלב: מ-03:00 לפנות בוקר עד 09:00 בבוקר הם היו עדיין באותו כביש ואף אחד לא הגיע.

אורי מקלב: אני לא מדבר על המקרים הבודדים.

אורי מקלב: לא היה מענה של המשטרה לחלק הזה בתוך הסערה בשעות הראשונות, דהיינו ב-9 וב-12 השעות.

אורי מקלב: בסוף שחררתם אנשים שעמדו בכביש בגין או בהר חוצבים.

אורי מקלב: במשך 9 שעות הרכבים לא זזו.

אורי מקלב: למה זה לא קרה 9 שעות קודם?

אורי מקלב: היו פתרונות במחסום עופר, במחסום מכבים.

אורי מקלב: היה צריך לתת את האפשרות לאנשים לחזור.

אורי מקלב: גם את זה לא נתתם.

אורי מקלב: אנשים ביקשו את האפשרות לחזור לגוש דן.

אורי מקלב: גם את זה לא נתנו.

אורי מקלב: לא היה מענה לאנשים שהיו בתוך הרכב ב-443.

אורי מקלב: בלי מנוע היה רכב משפחתי עם 4 ילדים קטנים שצועקים ובוכים ואין מי שייתן מענה.

אורי מקלב: אני חושב שאחרי זה המשטרה נתנה מענה ופעלה יפה.

אורי מקלב: יש את החלק של הצבא ופיקוד העורף.

אורי מקלב: אני מכיר שלג בירושלים כבר 42 שנים.

אורי מקלב: היה מענה למקרי חירום.

אורי מקלב: לא נתתם לרכבי חירום של הצלה, של זק"א, של מתנדבים שרצו לתת מענה להגיש עזרה, להביא שמיכות, להביא אוכל לתינוקות, לפנות.

אורי מקלב: לא נתתם להם להתקרב.

אורי מקלב: סגרתם באופן שרירותי מקומות שבהם תמיד היה מענה.

אורי מקלב: תמיד הם פעלו בתבונה.

אורי מקלב: עובדה שאחרי שאפשרתם הם ידעו לתת מענה לאנשים.

אורי מקלב: פיקוד העורף שאלו אותי מה קרה, מה השתנה.

אורי מקלב: היו שלגים בירושלים.

אורי מקלב: פיקוד העורף תמיד הביא לחם, הביא מצרכי מזון לתושבים, היה מפנה חולים.

אורי מקלב: כאן היו יולדות שילדו באמצע הכביש.

אורי מקלב: זה לא היה מקרה אחד, שני מקרים או שלושה.

אורי מקלב: חברת החשמל זה סיפור בפני עצמו.

אורי מקלב: אני חושב שצריך למדוד את זה בשוך הסערה.

אורי מקלב: מה שהיה בתוך הסערה היה בתוך סערה, לא יכולתם לזוז ולנוע.

אורי מקלב: ממוצאי שבת אין כבר סערה.

אורי מקלב: לא כל המקרים זה עצים שנפלו על עמודים.

אורי מקלב: איפה המוקד של 103 שקרס לגמרי?

אורי מקלב: אנשים חיכו שעות כדי להודיע שאין להם חשמל.

אורי מקלב: אין צפי.

אורי מקלב: לא אמרתם לאנשים שהצפי לתיקון הוא 12 שעות, 24 שעות, 48 שעות.

אורי מקלב: אנשים חושבים 4,5 שעות.

אורי מקלב: הם לא ידעו.

אורי מקלב: את אותה משפחה, את אותו זקן היו מפנים לשכנים, לבית אחר, לשכונה אחרת.

אורי מקלב: היו מוצאים פתרון.

אורי מקלב: המתמשך הזה היה דבר גרוע מאוד מאוד.

אורי מקלב: הנושא האחרון הוא הרשויות המקומיות.

אורי מקלב: אני אקח לדוגמה את עיריית ירושלים עיר הבירה.

אורי מקלב: אני לא רוצה לדבר על מועצות שבכלל לא פינו, שהשאירו שכונות שלמות שהיו מנותקות לגמרי.

אורי מקלב: בסוף דבריך אמרת שבגוש עציון היה מענה תוך כמה שעות.

אורי מקלב: היה מקרה שפינו אנשים אחרי 3 ימים של ניתוק בתוך משאית פתוחה.

אורי מקלב: אתה אומר שנתת מענה נכון?

אורי מקלב: בתוך משאית פתוחה פיניתם אנשים.

אורי מקלב: אני חושב שצריך למדוד את העיריות בשוך הסערה.

אורי מקלב: אנחנו נמצאים היום ביום שלישי.

אורי מקלב: לא ניתן מענה מינימאלי בהרבה מקומות לשכונות, למכוניות, לכבישים.

אורי מקלב: בעניין הזה היה חוסר איזון.

נחמן שי: באופן טבעי חלק גדול מהדברים נאמרו ואני לא אחזור עליהם.

נחמן שי: אנחנו כמובן גם לא עוסקים בבעיות האישיות של כל אחד מאיתנו, כי זה לא במה אישית שלנו.

נחמן שי: כל אחד מאיתנו שחווה את זה מבין יותר טוב מה משמעות המצור שהוטל עלינו.

נחמן שי: אני אתחיל בסוף דבריו של אורי.

נחמן שי: מה עם פיצוי לאזרחים שאמרו להם לא לצאת מהבית אבל מענישים אותם בהורדת ימי עבודה?

נחמן שי: אם זה תלוי באזרח הוא רוצה להגיע לעבודה כי הוא מפסיד כסף.

נחמן שי: אומרים לו לא לצאת מהבית כי אסור.

נחמן שי: משרד האוצר אמר שהוא דחה את הגשת המע"מ.

נחמן שי: יש ידיעות שהן לפעמים גובלות כבר באבסורד.

נחמן שי: את המע"מ דחו מה-15 ל-19.

נחמן שי: זאת הייתה הבשורה של משרד האוצר לאזרחים במדינת ישראל.

נחמן שי: היו מיליון ו-200 אלף אזרחים במצוקה הזאת.

נחמן שי: תגידו שתפצו את כל מי שלא יכול היה להגיע לעבודה, או לפחות לא להוריד לו יום חופשה.

נחמן שי: אני יודע שזה מסובך.

נחמן שי: במשרדי הממשלה אין שום בעיה לעשות את זה.

נחמן שי: גם במגזר הפרטי.

נחמן שי: אם צריך פותחים את הקופה.

נחמן שי: בשביל מה הקופה קיימת אם לא בשביל מצבים כאלה?

נחמן שי: באותו הקשר זה הרשויות, כי הרשות שלי אומרת שאין לה כסף כדי למלא סולר במכשירים ההנדסיים שלה.

נחמן שי: אם אין לה כסף זה התפקיד שלכם לסייע לה באותה נקודה.

נחמן שי: היא לא היחידה.

נחמן שי: אני בטוח שתוך כדי הפעילות גם עשו חישובים כספיים מה יקרה ביום מין הימים.

<שוקי אמרני: בכסף אנחנו יכולים לסייע כשנותנים לנו אותו.

נחמן שי: אתה צודק.

<שוקי אמרני: מיד פניתי בטלפון למשרד האוצר.

נחמן שי: אנחנו נזרקים פה מרשות לרשות.

נחמן שי: כשאנחנו בודקים אצלנו למה לא הגיע טכנאי מסוים, אומרים שהמשטרה עוצרת את הטכנאים כשהם מגיעים עם רכב 4 על 4.

נחמן שי: הם מחכים ביציאה מירושלים, הם לא יכולים להגיע אלינו כי המשטרה עוצרת אותם.

נחמן שי: למה יד אחת לא יודעת מיד שנייה?

נחמן שי: כאן אני רוצה להגיע לבעיה הכוללת שלא נוגעת לאף אחד מהגורמים שהיו פה ובאמת השתדלו מאוד.

נחמן שי: גם חברת חשמל, גם המים, גם בזק, גם הוט וכל אחד שהיה צריך לשרת אותנו, כולם השתדלו, אין לי ספק.

נחמן שי: ברגע המכריע - אני מכיר את זה - כולם מתאבדים כדי לסייע, כולם מתאבדים כדי שיהיה בסדר.

נחמן שי: הבעיה היא הארגון מראש, איך אנחנו נערכים.

נחמן שי: יודע את זה אלי, יודעת את זה מירי.

נחמן שי: אומר המנכ"ל למשרד להגנת העורף שהם לא במשחק.

נחמן שי: אולי הוא לא אמר, אבל אני אומר שהם לא במשחק.

<דן רונן: לא מדויק.

<דן רונן: אנחנו במשחק לפני, תוך כדי ועד הרגע הזה.

נחמן שי: אני אומר שהם לא היו.

מירי רגב: דן, הם לא היו במשחק.

נחמן שי: יש לנו במדינת ישראל גוף אחד שההתמחות שלו היא בעורף.

נחמן שי: קוראים לו פיקוד העורף.

נחמן שי: באיזה משחקי כבוד שיחק מישהו, ואנחנו עוד נלמד את זה בסוף, כדי לא לומר לאלוף פיקוד העורף ביום חמישי בצהריים להתחיל לעבוד?

נחמן שי: תאמינו לי, מאותו רגע זה היה עובד כמו שמן.

נחמן שי: יש להם את הרכבים, יש להם את היחידות, יש להם את הידע ויש להם את הניסיון.

מירי רגב: יחידות ההצלה.

נחמן שי: בדיוק.

נחמן שי: הם יודעים להצמיד כבר את הגדודים ואת הפלוגות שלהם לרשויות.

נחמן שי: הרשויות מדברות איתם באותה שפה.

נחמן שי: למה לא להפעיל אותם?

נחמן שי: למה צריך לחכות לשיחת טלפון של ראש עיריית ירושלים עם הרמטכ"ל ביום שישי בבוקר שאומר לו לזוז?

נחמן שי: כמובן שהרמטכ"ל התניע את מי שצריך.

נחמן שי: אם הוא היה עושה את זה 12 שעות קודם הכל היה נראה אחרת.

<נצ"מ יוסי בכר: פיקוד העורף הוא למצב חירום, הוא לא למצב שגרה.

מירי רגב: כשאנשים הולכים למות זה חירום.

מירי רגב: יש דרגות של חירום.

<נצ"מ יוסי בכר: לפיקוד העורף במצב חירום שבשגרה לוקח זמן לגייס את כוחותיו.

מירי רגב: יש לו גם סדירים, זה בסדר.

נחמן שי: הדבר האחרון זה באמת לקבוע את ההיררכיה – את אמרת את זה יפה - בין הסמכות לאחריות, כי בסוף כולם רוצים סמכות ונאבקים כדי לקבל אותה אבל כשמגיע הרגע אנחנו שואלים מי אחראי.

נחמן שי: אני שאלתי 3 ימים מי מנהל את ההצגה הזאת, מי אחראי, מי באמת מתאם בין כל הגורמים ויוצר את אותה הרמוניה שמחייבת לעבוד.

יעקב אשר: בהצגה היו מנהלים.

נחמן שי: אם לא נצא מהמשבר הזה עם החלטות ברורות מי אחראי, בזבזנו עוד משבר אחד.

<אבי רוזן: בדרך כלל אנחנו מהצד השני של המתרס בתור כאלה שמסקרים את האירועים.

<אבי רוזן: הסיבה שביקשתי לדבר היא בגלל ההיבט הנוסף שמלמד על החריגות של האירוע הזה.

<אבי רוזן: אנחנו פתחנו גל שידורים מיוחד מ-23:00 בלילה ביום חמישי.

<אבי רוזן: הוא הסתיים שעתיים לפני שבת.

<אבי רוזן: זה לא בגלל שאנחנו עם איזה שהן אינטואיציות או שאנחנו נבואיים, פשוט בגלל שקיבלנו פניות של מאזינים החל מ-18:00,19:00,20:00 בערב שהתקשרו למערכת, לאולפן בכל האמצעים שעומדים לרשותם ואמרו שהם תקועים בפקקים.

<אבי רוזן: התחלנו להבין שמשהו גדול ונורא קורה פה.

<אבי רוזן: מדובר בהודעות אס-אם-אס, ווטס-אפ למערכת.

<אבי רוזן: מרגע שהתחיל השידור הזה ונכנסנו ל-24:00 ו-01:00 בלילה, הבנו שמשהו גדול ונורא קורה כאן.

<אבי רוזן: אני נדה

<אבי רוזן: מתי לשמוע – זפזפתי בין התחנות תוך כדי שאני מנהל את השידור אצלנו - שהפכנו להיות מוקד בשידור חי.

יעקב אשר: הם הפכו להיות הנחמן שי של המפרץ.

<אבי רוזן: חבל מאוד שבאותם רגעים לא היו לנו את הכלים.

<אבי רוזן: זאת הנקודה המרכזית שרציתי להגיד כאן.

<אבי רוזן: מומלץ מאוד למי שרוצה ללמוד מה היה מבחינת השטח, להקשיב לשידורים.

<אבי רוזן: זה נמצא באתר שלנו כשידור חוזר.

<אבי רוזן: אנחנו עברנו ממאזין למאזין, פשוט קולות של זעקה ושל שבר במשך שעות רבות.

<אבי רוזן: בעמוד ענן לפני שנה תפקד מאוד יפה כל הנושא מול פיקוד העורף.

<אבי רוזן: נתנו את השירות לציבור.

<אבי רוזן: פנינו בשידור חי לפיקוד העורף.

<אבי רוזן: התשובה שקיבלנו היא שהם עוסקים ברעידת אדמה ולא בזה.

<אבי רוזן: פנינו לגורמים שונים במשטרה ממערכת ההפקה שלנו.

<אבי רוזן: פה זה היה נראה אירוע של המגזר החרדי.

<אבי רוזן: עלה חבר הכנסת אייכלר בשעה 3:30 בלילה, עלה יהודה משי זהב.

מירי רגב: מה שאתה אומר זה שלא היה לך למי לפנות.

<אבי רוזן: הרדיו תפעל את האירוע, העצים את הזעקה שלו החוצה.

יעקב אשר: אין מערכת של המדינה שנותנת הנחיות.

<אבי רוזן: עלו אנשים כדי לספר על מקרים.

<אבי רוזן: חייב להיות גורם שכשקורה אירוע טבע כזה הוא ידע לפנות לכל תחנות הרדיו, לכל כלי התקשורת – לא קשור אלינו – כדי לתת את המידע לציבור, כי הציבור לא ידע מה לעשות, לאן ללכת, מה מותר לו ומה אסור לו.

ישראל אייכלר: אני רוצה להתחבר למה שאמר כאן מנכ"ל רדיו קול חי.

ישראל אייכלר: אמרו שזה נחמן שי.

ישראל אייכלר: נחמן שי של הערב הזה היה רדיו קול חי.

ישראל אייכלר: לאנשים שהיו תקועים ב-443 ובכביש מס' 1 לא היה שום קשר עם העולם, חוץ מזה שהם האזינו לרדיו קול חי.

<אבי רוזן: גם חילוניים.

ישראל אייכלר: גם חילוניים.

ישראל אייכלר: כולם.

ישראל אייכלר: אין הבדל.

ישראל אייכלר: אני התפלאתי מאוד שלא רק שלא אמרו שום דבר בתחנות האחרות, אלא שכשמישהו צלצל לאחת התחנות עוד שאלו אותו למה הוא יצא אם אמרו לא לצאת לכביש.

ישראל אייכלר: עכשיו אני רוצה לדבר על עצם העניין.

ישראל אייכלר: רבותיי, בדיעבד אפשר לומר שאנשים מסרו את נפשם, בעיקר שוטרי התנועה ואחר כך כל השוטרים האחרים שעמדו בשלג ובקור לילה שלם.

ישראל אייכלר: אותו דבר עובדי חברת חשמל וכל האנשים שעסקו בזה.

ישראל אייכלר: היו אנשים שמסרו את נפשם.

ישראל אייכלר: צריך להגיד להם תודות.

ישראל אייכלר: התודה הזאת מגיעה רק לאנשים שהיו בשטח, לא להיערכות הקודמת.

ישראל אייכלר: זה מה שאני טוען כל הזמן.

ישראל אייכלר: אני ליוויתי בלילה הזה את כל האירוע.

ישראל אייכלר: אמרתי בלשכת שר המשטרה בשעה 20:00 שהולך להיות פה משהו עם הכבישים שהם סגרו, חסמו וחנקו.

ישראל אייכלר: הם אמרו לי שתוך שעה, שעה וחצי הם מפנים את כולם ושאלו למה אני בהיסטריה.

ישראל אייכלר: אמרתי להם שהם לא יודעים מה קורה ואני מקבל דיווחים מהשטח.

ישראל אייכלר: זאת הבעיה המרכזית.

ישראל אייכלר: גם בחברת חשמל, גם בעיריות וגם במשטרה לא הייתה היערכות.

ישראל אייכלר: אני חושב שצריך כאן ועדת חקירה פרלמנטרית קבועה שתכין את העורף ואת מערך החירום הלאומי.

ישראל אייכלר: לא יספיק הדיון עכשיו על מה שהיה פה.

ישראל אייכלר: הזכירה היושבת-ראש מה שהיה ב-1992.

ישראל אייכלר: את יודעת שיש ילד – אני כמובן לא רוצה להגיד שמות – שבאותו זמן היה בחדר לידה, נגמר החשמל בבית החולים שערי צדק והוא נכה עד היום בגלל זה?

ישראל אייכלר: רבותיי, אלה לא דברים פשוטים.

ישראל אייכלר: ראש הממשלה אמר שלא היו הרוגים.

ישראל אייכלר: לא היו הרוגים כי זה היה שלג.

ישראל אייכלר: אם הייתה שריפה ב-443 או בכביש מס' 1 כולם היו חסומים.

ישראל אייכלר: אני שאלתי שאלת אזרח פשוטה באותו לילה: למה אתם לא מפנים ציר אחד על ידי טרקטור אחד קטן ומזיזים את הכל.

ישראל אייכלר: אמרו לי שהנהגים התייצבו בשני הצדדים וחסמו את הכביש.

ישראל אייכלר: תזיזו טיפה, מטר או שניים.

ישראל אייכלר: פעם הייתי בחוץ לארץ כשהיה שלג גדול.

ישראל אייכלר: היו שם טריילרים גדולים על הכביש שהזיזו את המכוניות.

ישראל אייכלר: הנהגים דאגו בעצמם להיות בצד כמה שהם יכלו, הם לא עמדו בשני המסלולים ואמרו שאם הם לא נוסעים אף אחד לא ייסע.

ישראל אייכלר: כך אמרו לי במשטרה.

ישראל אייכלר: ישראלים אומרים שאם הם לא נוסעים אף אחד לא ייסע, לכן כולם חסמו.

ישראל אייכלר: לא, לוקחים טרקטור.

ישראל אייכלר: אולי אחר כך יהיו תביעות ביטוח על הפח או על הצמיגים, אבל לא נורא.

ישראל אייכלר: מזיזים ומפלסים ציר.

ישראל אייכלר: אז אתה יכול לפנות את האנשים ואת הנוסעים.

ישראל אייכלר: את מה שעשיתם בשעה 03:00, 04:00 ו-05:00 לפנות בוקר יכולתם לעשות ב-20:00 וב-21:00 בערב.

ישראל אייכלר: סגרו את הכביש לפני האירוע, אמרו שג'ןן קרי צריך לעבור.

ישראל אייכלר: אמרו ברדיו שעד 19:15 כביש 443 יהיה סגור.

ישראל אייכלר: זאת הייתה השעה הקריטית שאפשר היה לשחרר ולאפשר לכולם לעלות לירושלים.

ישראל אייכלר: כמו שסגרתם את כביש מס' 1 הייתם יכולים לסגור במודיעין ואז רוב האנשים שהיו תקועים ב-443 ובכביש מס' 1 לא היו תקועים.

ישראל אייכלר: עם כל הכבוד, ובאמת יש לי כבוד לכל האנשים, לא הייתה היערכות.

ישראל אייכלר: מילה אחת לגבי המגזר החרדי שאוהבים להשמיץ אותו.

ישראל אייכלר: הייתי גאה באותו לילה – הם לא עשו את זה בשביל פרסומת - שכל הארגונים החרדיים, רוב המתנדבים האזרחים שלא מקבלים משכורת בשביל להיות שם היו אנשים חרדים, דתיים וגם אנשים חילוניים שבאותו רגע היו דתיים כי הם עשו מצווה.

ישראל אייכלר: אני רוצה שיודגש התפקיד של האזרחים, כי כמה שהשלטון קרס האזרחים הישראלים התגלו במלוא תפארתם.

ישראל אייכלר: ראו פה מה זו סולידריות, מה זה איש את רעהו יעזורו ולאחיו יאמר חזק.

ישראל אייכלר: אני לא יכול לפרט בגלל הזמן והאיחור איזה מקרים.

ישראל אייכלר: כל אחד מכיר מקרים שהאזרחים הישראלים עמדו פה בסולידריות.

ישראל אייכלר: אני מקווה שלא תהיה שריפה, חלילה, אלא שלג.

ישראל אייכלר: גם אם היה מצור על ירושלים זה היה, ברוך השם, בשלג, ברחמים, בלבן, במים, שזה חסד.

ישראל אייכלר: אני מקווה שתמיד זה יהיה חסד.

יעקב אשר: כחבר כנסת חרדי אני שמח מאוד.

יעקב אשר: נראה לי שאני הולך לשמוע הרבה בזמן הקרוב את המושג "כוח עליון".

יעקב אשר: כשאנחנו אומרים את זה ביום יום לא כל כך מתייחסים אלינו.

מירי רגב: כחברת כנסת חילונית מסורתית אני אומרת ישתבח שמו.

אורי מקלב: כשאת אומרת זה לא נורא, כשחברת חשמל אומרת כוח עליון זה מפחיד.

יעקב אשר: יש עניין אחד של טיימינג.

יעקב אשר: אנחנו כולנו זוכרים מה היה במלחמה האחרונה בדרום, שבה ראש עיריית באר-שבע קנה את עולמו בהחלטה אחת נכונה שחזתה פני עתיד.

יעקב אשר: הוא החליט לא לפתוח לימודים, כשהערכות היו אחרות והחזאים דיברו על חזאות אחרת וכו'.

יעקב אשר: אני חושב שבזה נמדדים.

יעקב אשר: אנחנו צריכים להקדיש זמן למה קורה כשהחזאי מדבר על סופה.

יעקב אשר: דיברו מקודם שתוך כדי הסופה אמרו שזה פחות, שזה יותר, 100 קשר, 90 קשר.

יעקב אשר: השאלה מה אנחנו עושים עם דבר כזה, מתי המערכות נכנסות לכוננות, האם כאשר הסופה בעיצומה או קודם.

יעקב אשר: לגבי כל נושא ההיערכות.

יעקב אשר: לדעתי צריך הסכמים עם קבלנים חיצוניים לשעת חירום.

<קריאה: יש את זה.

יעקב אשר: גם המשטרה בגרר, גם חברת חשמל.

יעקב אשר: למרות שזה מקצוע חיוני ולא כל חברה יכולה, צריך לקחת כמה חברות ולתת להן את האפשרות הזאת, כי בזמן חירום לא תצליחו להשתלט לבד.

יעקב אשר: אני רוצה לומר מילה אחת טובה לחברת החשמל בדבר אחד, חוץ מלעובדים שחירפו את נפשם, שברוך השם לא היה מחסור בחשמל, לא היה מצב שלא היה מספיק חשמל.

יעקב אשר: זאת גם בשורה ענקית למה שראינו בשנים האחרונות, למי שזוכר.

אורי מקלב: כשהכביש מנותק אין מחסור.

יעקב אשר: גם בלי זה זה היה ככה.

יעקב אשר: זה נושא שלדעתי צריך להשתמש גם בחלקים האלה.

יעקב אשר: בנושא של מוקד דוברות חייב להיות, גברתי דוברת צה"ל לשעבר ונחמן שי שפה, גוף אחד שמודיע לכל המערכות לפתוח שידור ולקבל הוראות והנחיות מה להגיד לאנשים, כי כל כתב, כל שדרן נתן הנחיות מעצמו.

יעקב אשר: צריך גוף מתכלל.

יעקב אשר: יש לנו הרבה מאוד אצבעות, רק אין לנו מה שיחבר אותן.

יעקב אשר: צריכה להיות יד אחת שמתכללת את האירועים, שלוקחת אחריות מהרגע שהחזאי אומר שהולכת להיות סופה.

יעקב אשר: משנעים כלים כבדים 24 שעות קודם ולא אחר כך.

יעקב אשר: אני רוצה לשבח את ארגוני החסד שמשום מה באותה מסיבת עיתונאים הזויה שהייתה בחמ"ל בעירייה, בהשתתפות ראש הממשלה - -

מירי רגב: אני מוחה, היא לא הייתה הזויה.

יעקב אשר: אני אומר לך שהיא הייתה הזויה.

אורי מקלב: זחוחה, לא הזויה.

מירי רגב: אולי זחוחה, לא הזויה.

יעקב אשר: הרגשתי כמו שהרגשתם כשראיתם את המתרגם של מנדלה בנאום של אובמה.

יעקב אשר: מדברים איתנו על כך שהכל יפה, אבל מצד שני אנשים תקועים וכל העיר עדיין נצורה.

יעקב אשר: יושבים שם, מחלקים מחמאות ויש חגיגיות.

יעקב אשר: אני לא אסלח שבמסיבת העיתונאים ההזויה הזאת לא הזכירו ארגון חסד אחד מאותם הארגונים שהיו בשטח, כמו זק"א, איחוד והצלה, עזר מציון.

יעקב אשר: אני לא רוצה לומר עוד, כי אני לא אזכור את כולם.

יעקב אשר: אנשים חירפו את נפשם להביא חלות, לחם, מים, להוציא יולדות לחדר לידה.

יעקב אשר: אולי לא הזכירו אותם בגלל שהם ארגונים חרדיים.

ג'מאל זחאלקה: אני מוחה בתוקף על האמרה שלא היו קורבנות בנפש בסערה הזאת.

ג'מאל זחאלקה: היו קורבנות.

ג'מאל זחאלקה: צריך לחקור את העניין הזה.

ג'מאל זחאלקה: כשאני שומע נציג של חברת חשמל שאומר שזה לא בגלל החשמל, אז תדעו שזאת החלטה של צוות חקירה של איש אחד.

ג'מאל זחאלקה: אני חושב שזה לא ראוי.

ג'מאל זחאלקה: יש גופים שיכולים לחקור את זה.

ג'מאל זחאלקה: הייתי אתמול בעין נקובא.

ג'מאל זחאלקה: אני מהבוקר בטלפונים, באס-אם-אסים מאבו גוש והסביבה.

ג'מאל זחאלקה: יש בעיה קשה מאוד ביישובים האלה.

ג'מאל זחאלקה: אני מקווה שחברת החשמל תמלא את הבטחתה לספק להם חשמל עוד היום.

ג'מאל זחאלקה: עדיין אין חשמל, למרות ההבטחות.

ג'מאל זחאלקה: למרות שאני מקבל דיווחים מחברת החשמל שיש חשמל, עדיין בבתים אין.

ג'מאל זחאלקה: אני רוצה לשאול כמה גנרטורים יש לחברת החשמל.

ג'מאל זחאלקה: שאלתי את זה בזמן שדיבר מנכ"ל חברת החשמל.

ג'מאל זחאלקה: גברתי היושבת-ראש, זאת שאלה שהיית צריכה לעמוד עליה כי היא שאלה קריטית.

ג'מאל זחאלקה: הגיע לאוזניי שיש 200, אני לא בטוח.

ג'מאל זחאלקה: אני רוצה לדעת את המספרים.

ג'מאל זחאלקה: אם יש 200 גנרטורים ופעלו מהם רק כמה עשרות, אני רוצה לדעת למה ולשמוע איפה הם היו.

ג'מאל זחאלקה: הגנרטור הגיע לעין נקובא רק אתמול, רק אחרי שנהרג מישהו בגלל מחסור בחשמל.

ג'מאל זחאלקה: זה בעקבות כך שאני וחברתי חנין זועבי צעקנו במשרד התשתיות ועשינו רעש גדול, הייתה הפגנה ואיימו לסגור את כביש מס' 1 בגלל החשמל.

ג'מאל זחאלקה: אם הוא הגיע אתמול, למה הוא לא הגיע שלשום ויומיים לפני כן?

ג'מאל זחאלקה: מה הבעיה?

ג'מאל זחאלקה: יש דברים שנראים מאוד מוזרים .

ג'מאל זחאלקה: אני חושב שמדובר במחדל ויש איפה ואיפה בטיפול בבעיות שהביאו לניתוק החשמל.

ג'מאל זחאלקה: אני חושב שלא צריך לרכוש את כל הציוד ולשים אותו במחסנים 20,30 שנה בשביל פעם אחת ב-30 שנה שקורה מקרה כזה, אבל עלתה הצעה - -

מירי רגב: על ידי אורי מקלב.

מירי רגב: הוא אמר שאפשר לעשות - -

ג'מאל זחאלקה: שיהיה הסכם.

ג'מאל זחאלקה: אני לא חושב שצריך לרכוש 10 סופר טנקרים בשביל לכבות שריפות, אבל צריך להיות הסכם שברגע שיש בעיה משתמשים.

ג'מאל זחאלקה: זה אחד הפתרונות.

ג'מאל זחאלקה: גברתי, הייתי בין אלה שיזמו את הדיון על היערכות לרעידת אדמה.

ג'מאל זחאלקה: בעקבות דיון שהעליתי הוועדה קמה.

ג'מאל זחאלקה: אני גם הבאתי לכנסת הצעת חוק, שאני מקווה שיתמכו בה, של הקמת קרן לפיצוי על נזקי טבע.

ג'מאל זחאלקה: אני קורא לך לערוך דיון בוועדה בנושא הזה, כי אחד הניזוקים הגדולים ביותר בעניין הזה הן הרשויות המקומיות.

ג'מאל זחאלקה: מי אחראי על הנזק?

ג'מאל זחאלקה: היום המדינה לא מחויבת על פי חוק לעשות שום דבר.

ג'מאל זחאלקה: המדינה עושה טובה אם היא נותנת לראש עיר.

ג'מאל זחאלקה: הם בדרך כלל נותנים.

ג'מאל זחאלקה: צריך לעגן בחוק הקמת קרן כדי לפצות את היישובים, במיוחד היישובים העניים שמצבם הכלכלי קשה והם לא יכולים לתקן מתקציבם את הנזקים.

רינה פרנקל: אני רוצה לומר שיומיים של סערה ומדינה שלמה משותקת.

רינה פרנקל: זה פשוט דבר מדהים.

רינה פרנקל: אנחנו לא לומדים מפעם לפעם.

רינה פרנקל: אני תמיד חושבת שיותר קל למנוע מאשר לתקן.

רינה פרנקל: תאגידי מים עשו את העבודה המקדימה ולכן אין לנו הצפה של מים.

רינה פרנקל: אותו דבר היו יכולים להתארגן ולעשות משרדים אחרים.

ג'מאל זחאלקה: זה לא מצדיק את המחיר שהם גובים.

רינה פרנקל: יומיים של סערה ומדינה שלמה משותקת זה פשוט דבר מדהים.

רינה פרנקל: אנחנו לא לומדים מפעם לפעם.

רינה פרנקל: יותר קל למנוע מאשר לתקן.

רינה פרנקל: תאגידי המים עשו את העבודה המקדימה.

רינה פרנקל: עובדה שאין לנו פה הצפה של מים.

רינה פרנקל: אותו דבר יכולים להתארגן ולעשות משרדים אחרים.

ג'מאל זחאלקה: זה לא מצדיק את המחיר שהם גובים.

ג'מאל זחאלקה: לא צריך לתת להם קומפלימנט.

רינה פרנקל: זה להכין ציוד כבד ולפזר מלח, שזה אלמנטרי, כדי שלא יהיה שלג.

רינה פרנקל: את זה אפשר לעשות.

רינה פרנקל: אף אחד לא חושב על זה.

רינה פרנקל: אני חושבת שמשרדי הממשלה במצב הנתון עשו את המקסימום בכדי איכשהו להקל על נזקים.

רינה פרנקל: גם חברת חשמל עבדו ועובדים עד היום ומנסים לתקן את כל מה שלא עובד ולהציל את אותן נפשות, את אותם אנשים.

רינה פרנקל: אני רוצה לדבר על העיריות.

רינה פרנקל: עיריית ירושלים היא עירייה גדולה עם אפשרויות במשרד הרווחה וכו'.

רינה פרנקל: אני חושבת שעיריית צפת נמצאת במצב אחר.

רינה פרנקל: כל הצפון נפגע כתוצאה מהסערה.

רינה פרנקל: שם צריך לשים את הדגש, כי אין להם הרבה אמצעים.

רינה פרנקל: גם שם האנשים מסכנים וקשה להם.

רינה פרנקל: אני מקבלת המון פניות ומטפלת, אבל העניין הוא לא לטפל נקודתית אלא לטפל באופן ממלכתי.

רינה פרנקל: צריך לחשוב על משרד שיטפל וירכז את כל המשרדים שקשורים למצב חירום.

רינה פרנקל: צריך להקים משרד כזה שירכז ויטפל בכל הדבר הזה.

מירי רגב: צודקת חברת הכנסת זועבי.

מירי רגב: תנחומינו למשפחות 4 ההרוגים.

מירי רגב: מדובר בתינוק, באדם שהחליק מגג ביתו וב-2 נערים מהפזורה הבדואית.

רינה פרנקל: דוד של חברת הכנסת פנינה החליק מהגג.

חנין זועבי: מדובר ב-5.

מירי רגב: אני יודעת על 4.

מירי רגב: אנחנו כמובן שולחים את תנחומינו לכל אותן משפחות ושהן לא ידעו יותר צער.

מירי רגב: החל מהדיון הבא נקיים את הדיון המרכזי שמדבר על אחריות וסמכות .

מירי רגב: לדיון הזה יוזמן השר ארדן, שכבר דיברתי איתו, ראש המל"ל, השר לביטחון הפנים, מנכ"ל משרד הביטחון, מנכ"ל משרד ראש הממשלה, מזכיר הממשלה ומשרד האוצר.

מירי רגב: אלה המשרדים שיבואו.

מירי רגב: כל אחד ייתן את ההיבטים שלו, כדי שנצא אחרי סדרה של דיונים עם מסמך מסודר ומובן לראש הממשלה.

מירי רגב: שלא נבוא אחר כך ונגיד שלא ידענו, לא שמענו, כן ידענו.

מירי רגב: למי שתהיה סמכות תהיה גם אחריות, למי שתהיה אחריות תהיה סמכות ויהיו את הכלים לממש את הסמכות ואת האחריות.

מירי רגב: החלטנו, אלי ואני, להקים מספר צוותים.

מירי רגב: כל צוות יגיש נייר עמדה.

מירי רגב: נייר העמדה הזה ייכנס לדוח שיוגש לממשלה, למשרדים ולחברי הכנסת.

מירי רגב: הדוח הזה יוצג במליאה.

מירי רגב: כל צוות יציג את הדוחות שלו במליאה.

מירי רגב: אנחנו כמליאה לא נוכל לעסוק בכל הנושאים.

מירי רגב: יש לנו רצון לגעת בחלק מהנושאים ולתת את התובנות שלנו כחברי ועדת הפנים, כחברי כנסת וכחברי ועדה למוכנות בעורף.

מירי רגב: הצוותים שיוקמו הם הצוותים הבאים: צוות אחד בראשותו של ישראל חסון שיתעסק בנושא המשטרה, הצוות השני בראשותו של דוד צור שיתעסק בסוגית הגנת העורף.

מירי רגב: בראש הצוות השלישי, שיעסוק במשרד הפנים, עיריות, מגזר לא יהודי ומגזר חרדי יעמוד יעקב אשר יחד עם חמד עמאר וחנא סויד.

מירי רגב: בנושא התשתיות יעמוד יוני שטבון.

מירי רגב: גופי הצלה- מד"א, כב"א, זק"א ומשרד הבריאות זה אייכלר עם רינה.

מירי רגב: כל מה שקשור למידע בחירום, הסברה, כולל פיצויים במצבים האלה, מה שדיבר כאן זחאלקה, זה יהיה בצוות של נחמן שי, דוד אזולאי, זחאלקה ומקלב.

מירי רגב: תחלקו ביניכם מי עובד על מידע והסברה לציבור, מי עובד מול משרד האוצר ומי עומד בראשות המשרדים.

מירי רגב: זה 4 אנשים.

מירי רגב: תחלקו, מבחינתי, צוות אחד שיעבוד על מידע והסברה, שזה יהיה נחמן ואזולאי, צוות שני שיעבוד על פיצויים שיהיה מקלב וזחאלקה, או ביחד, מה שתרצו.

מירי רגב: אני רוצה שני ניירות עמדה.

מירי רגב: אחד על נושא מידע בחירום במקרה כזה כמו בסופה, הדבר השני הוא נושא הפיצויים במצבים כאלה ברמת האזרחים וברמת הרשויות.

יעקב אשר: גברתי, צריכה להיות הנחיה שלכם לפקידות במשרדים הרלוונטיים לשתף פעולה עם אנשי הצוות, כי אחרת לא נוכל לבד.

אליהו ישי: וגם פרוטוקול.

מירי רגב: יצא מסמך מהוועדה המשותפת של לטקו ויפה, בחתימה שלנו לכל המשרדים הרלוונטיים האלה שאלה האנשים שעובדים ויצטרכו להגיש את זה למליאה.

מירי רגב: זה יהיה חלק מהדוח שיוגש לראש הממשלה.

ג'מאל זחאלקה: אני טיפלתי בנושא של פיצויים עם רענן דינור.

ג'מאל זחאלקה: תוך שבועיים הוא פתר את הבעיה.

ג'מאל זחאלקה: כשיש רצון פותרים.

מירי רגב: יהיה רצון.

מירי רגב: אנחנו רוצים לפתור את הבעיה.

מירי רגב: בעוד 3 שבועות אנחנו נודיע מתי כל צוות מציג במליאה.

מירי רגב: כל צוות יציג במליאה כרבע שעה, 20 דקות את ההצגה שלו.

מירי רגב: אם יהיו הערות לכלל חברי המליאה או התייחסויות של גופים אחרים זה יוכנס לדוח.

מירי רגב: הדוח כמו שהוא ייכנס לדוח הסופי שלנו.

מירי רגב: במסגרת מספר דיונים ייעודיים בוועדה אנחנו נדון בעניין הסמכות והאחריות.

אליהו ישי: תודה רבה, מירי.

אליהו ישי: חברים, אני באמת רוצה לסכם שהיה דיון טוב, לא ממצה עדיין.

אליהו ישי: אנחנו בדיון ראשון.

אליהו ישי: יהיו עוד הרבה דיונים.

אליהו ישי: מה שעולה פה על ידי נבחרי הציבור זה מה שהם ספגו במהלך הימים האלה מול הציבור.

אליהו ישי: אנחנו רואים פה את הגופים.

אליהו ישי: את משרדי הממשלה שעשו את מה שהם יכלו לעשות.

אליהו ישי: כל אחד ואחד עד הדיון הבא או לקראת הדיונים בצוותי עבודה יכין את העבודה שלו, מה הוא עשה, מה הוא יכול היה לעשות, מה הוא לא הצליח לעשות, מה הפקת הלקחים.

אליהו ישי: תאמינו לי, כשאני שומע פה את כולם אני חרד מה יקרה בשיטפון הבא, בסופה הבאה, חלילה וחס ברעידת האדמה הבאה שגם מכוניות אי אפשר יהיה לנייד ממקום למקום.

אליהו ישי: אנחנו חייבים את זה כחברי כנסת לאזרחי מדינת ישראל.

אליהו ישי: גם מירי כיושבת-ראש ועדת הפנים וגם אנוכי חייבים את זה כולנו כנבחרי ציבור וכולנו כמשרתי ציבור, כל אחד ואחד בתפקידו הוא לאזרחי מדינת ישראל.

אליהו ישי: חשוב מאוד שכל אחד יעשה את העבודה בצורה שקופה לחלוטין.

אליהו ישי: כפי ששמענו פה, אין פה חיפוש אשמים כי זה גם לא יעזור.

אליהו ישי: אני מחפש הפקת לקחים, אני מחפש להסדיר את זה לאירועים הבאים שאני מקווה שלא יתרחשו עלינו.

אליהו ישי: אני רוצה לסכם את זה מול האוצר.

אליהו ישי: לא יעזור כלום, בלי תוספת תקציב למשרד הפנים, לפיקוד העורף, למשטרת ישראל למקרים כאלה לא יוכלו להתמודד עם זה.

אליהו ישי: תמצאו את הדרכים שלכם.

אליהו ישי: בסוף אני מאמין ומקווה שהוועדה תסיים את העבודה בצורה טובה, יעילה ותפיק את הלקחים.

אליהו ישי: אני מקווה שהממשלה תאמץ את ההמלצות שלנו, לפחות חלק מהן אם לא את כולן, על-מנת שדברים כאלה לא יקרו בעתיד, כאשר אם יהיו שיטפונות או יהיו אירועים כאלה ואחרים נדע להתמודד נכון.

אליהו ישי: לא יכול להיות שנתעלם מארגוני ההצלה, כמו זק"א ואזרחים רבים שעשו עבודת קודש לצד המשטרה, לצד מד"א, לצד חברת חשמל, לצד כל הגופים ומשרדי הממשלה.

אליהו ישי: מגיע להם הרבה הרבה ישר כוח.

אליהו ישי: הם עשו את זה במסירות נפש.

אליהו ישי: שוב תודה לכולם, ללא יוצא מן הכלל, שפעלו בחוץ על מנת להציל.

אליהו ישי: לא ראינו פה נוהל, חוק או הנחיות, ראינו מסירות נפש.

אליהו ישי: זה היה מעל הכל.

אליהו ישי: יחד עם זאת, האירועים היו קשים.

אליהו ישי: עדיין אנשים בלי חשמל, נהרגו אנשים, לא משנה באיזה אירוע ואם זה ביוזמה פרטית של אדם כזה או אחר.

אליהו ישי: אנחנו צריכים לעשות הכל על מנת שאזרחי מדינת ישראל יקבלו את השירות הטוב ביותר.

אליהו ישי: תודה רבה.

מירי רגב: תודה רבה לכולם.